Bella Astillah Kongsi Tips Untuk Move On

Jika dilihat di media sosial, Bella Atillah amat tabah melalui episod perceraian dalam hidupnya, malah melalui hari seperti biasa. Menerusi Twitter, Bella berkongsikan tips untuk melupakan pasangan buat mereka yang sudah berpisah.

Menurut Bella, hargai diri sendiri dan terima ketentuan dengan hati yang terbuka adalah kunci utama untuk meneruskan hidup dengan tenang. Ujar Bella lagi, paling penting percaya pada Allah.

Allah s.w.t has a better plan for you. Redha & accept it with an open heart. Better things are coming your way. Put your trust in Him.

“Tips move on? Hargai diri sendiri! Allah mempunyai perancangan yang lebih baik untuk anda. Reda dan terima ketentuan-Nya dengan hati yang terbuka. Banyak lagi perkara lebih baik menanti anda di hadapan. Percaya pada Allah,” tulisnya.

Terdahulu, Bella mengakui masih ada perasan sayang terhadap bekas suaminya, namun minta diberi ruang buat sementara waktu.

Mahligai yang dibina Bella dan Aliff selama tiga tahun akhirnya berkecai selepas kontroversi demi kontroversi melanda rumahtangga mereka.

Bella dan Aliff berkahwin pada 9 September 2016 dan dikurniakan seorang anak, Ayden Adrean yang kini berusia dua tahun.


Netizen Kritik Sharifah Sakinah Pakai Baju Berkemban

Sering sahaja dikritik mengenai penampilan, Sharifah Sakinah sekali lagi menjadi mangsa soalan pedas netizen mempersoalkan penampilannya yang masih seksi biarpun sudah menjalani ibadah umrah sebelum ini.

Perdebatan dikalangan netizen mula tercetus apabila Sakinah memuat naik sekeping gambarnya memakai baju ala-ala berkemban berwarna coklat. Mulalah ruangan komen akaun Intagram Sakinah dibanjiri dengan kritikan.

Ada pula dikalangan netizen yang mempersoalkan imej Sakinah yang sangat seksi biarpun sudah ke Mekah sebelum ini. Namun ada pula yang tampil mempertahankan selebriti itu dan memuji kecantikkannya.

Sebelum ini beberapa kali juga Sakinah dikritik kerana berpakaian sukan yang seksi, menampakkan pusat selepas menjadi duta sebuah jenama sukan. Apapun bentuk badan Sakinah memang menjadi idaman setiap wanita kan? (rtky/w)


Jasmine Suraya Mahu Belajar Menyelam Kerana Sufian Suhaimi

Terbuka mengakui ‘menyukai’ Sufian Suhaimi sebelum ini, Jasmine Suraya memberitahu banyak persamaan diantara mereka menyebabkan mereka sangat rapat. Malah terbaru Jasmine mahu belajar menyelam pula dengan Sufian!

Menurut Jasmine, kini beliau sedang mempertimbangkan perancangan untuk mendapatkan lesen menyelam untuk melakukan aktiviti riadah di Pulau Tioman bersama Sufian kerana minat mereka dalam aktiviti itu.

“Kami boleh rapat kerana banyak persamaan antara kami. Kami sama-sama suka makan ikan singgang dan selepas ini, saya mahu cuba aktiviti menyelam pula. Sufian memaklumkan, Pulau Tioman antara lokasi cantik untuk aktiviti menyelam”

Ditanya pula sama ada Jasmine berasa risau dengan spekulasi mengenai dakwaan mereka mempunyai hubungan istimewa, beliau berkata, tiada apa yang ingin dibimbangkan kerana mereka hanyalah rakan biasa.

“Jadi, saya rasa nak mula belajar (menyelam) juga. Saya tidak perlu berasa gusar kerana kami cuma kawan baik. Saya pun ada mengajaknya keluar makan sebagai tanda terima kasih kerana memberikan kejutan kepada saya, tempoh hari.

“Saya sangat kagum dengan bakat dimilikinya. Setakat ini, tiada yang kecam melainkan doa yang baik-baik untuk kami,” katannya mengenai hubungan rapat sejak kebalakangan ini dengan Sufian. (rtky/w)


“Saya Dah Move On, Netizen Yang Tak Move On Lagi”

Meskipun sudah hampir enam tahun bercerai dengan pemain bola sepak kebangsaan Aidil Zafuan, Rita Rudaini meluahkan rasa kesal sehingga kini masih ada pihak tidak berhenti mengaitkannya dengan bekas suaminya itu.

Rita berkata dia hanya berkongsikan tentang kisah anak-anaknya di media sosial dan tidak pernah mengaitkan lagi dirinya dengan Aidil. Tegas Rita lagi, netizen sebenarnya yang masih belum move on dari kisahnya terdahulu.

“Kisah antara kami sudah pun berlalu sejak enam tahun lalu dan saya tidak pernah sesekali berkongsi mengenai kisahnya di media sosial sejak itu lagi.

“Saya dah move on tapi netizen yang tak move on lagi sebenarnya. Apabila saya kongsikan mengenai anak-anak mereka akan kaitkan posting tersebut dengan bekas suami.

“Ibaratnya, macam saya dan Aidil tidak dapat dipisahkan, siapa yang tak move on ni sebenarnya?,” katanya kepada Astro Gempak.

Dalam pada itu, Rita berharap agar netizen tidak lagi mengaitkan dirinya dengan Aidil memandangkan bekas suaminya itu sudah pun mempunyai kehidupan dan keluarga sendiri.

“Bagi saya perkara tersebut tidak sepatutnya berlaku memandangkan Aidil sudah mempunyai kehidupan dan keluarganya sendiri sekarang,” ujarnya.

Rita dan Aidil Zafuan berkahwin pada 2008, namun bercerai pada September 2013. Hasil perkahwinan, mereka dikurniakan dua anak lelaki, Airit Rayyan Rizqin, 9, dan Airit Qaqa Arjuna, 7.


"Saya Mahu Bercinta Selepas Nikah Dengan Bakal Isteri"

Bakal menamatkan zaman bujang pada tahun depan, Zul Ariffin memberitahu dengan umurnya yang semakin meningkat beliau hanya mahu menghalalkan hubungannya dengan gadis itu dan hanya bercinta selepas bernikah sahaja.

“Harapnya saya dapat kongsikan kepada anda semua yang saya bakal berkahwin pada tahun hadapan. Umur saya semakin meningkat dan saya semakin matang, saya hanya mahu membuatkan sesuatu hubungan itu halal dan terus berkahwin”

“Bercinta selepas bernikah, itulah yang sepatutnya terjadi. Saya percaya mengenai perkara itu. Saya dah melalui banyak perkara dan beberapa hubungan. Saya tak menyesal, tiada apa yang mahu disesalkan. Saya gembira”

Kongsi Zul lagi, persiapan perkahwinan masih sedang dilakukan dan kini hampir siap. Bagaimanapun sehingga kini, identiti wanita bertuah itu masih tidak didedahkan oleh Zul dan hanya memberitahu wanita itu non Muslim.

“Pengalaman yang lalu membentuk saya. Saya hanya mahu berkahwin sahaja. Saya mahu jadi terbaik, mahu berkahwin, harapnya tahun hadapan. Perancangan ke arah itu sudah melebihi 70 peratus,” jelasnya kepada Sinar Harian.

Namun netizen mula membuat spekulasi mengenai identiti wanita itu yang dipercayai wanita Ukraine, Tanya Glembotska yang pernah dikaitkan dengannya sebelum ini selepas gambar mereka berdua bercuti viral. (rtky/w)


"Sebelum Bercerai Lagi Berhasrat Mahu Bawa Keluarga"

Sudah lama memasang niat ingin membawa keluarga mengerjakan ibadah umrah, hasrat Bella Astillah akhirnya termakbul apabila beliau bakal berangkat ke Mekah September depan bersama anaknya, Mohamad Ayden dan kedua ibu bapanya.

“Insyallah awal September depan saya, Ayden dan keluarga menunaikan umrah. Sebelum bercerai dengan bekas suami lagi saya dah simpan impian ini. Memang dari awal teringin nak bawa mereka pergi umrah tapi tidak berkesempatan”

“Alhamdulillah sudah tiba masa yang sesuai untuk saya bawa mereka. Selain saya dan keluarga, rakan rapat saya serta keluarganya juga akan turut serta tunai umrah bersama kami,” katanya kepada m Star Online.

Menjawab pula spekulasi netizen mengenai hubungan mesra dengan pelawak, Zizan Razak, Bella menjelaskan hubungan mereka tidak lebih dari seorang kawan. Malah kehadirannya ke majlis ibu Zizan hanyalah kebetulan.

Alhamdulillah tercapai juga hasrat Bella untuk membawa keluarga menunaikan umrah. Semoga segala perancangan Bella sekeluarga berjalan dengan lancar dan dipermudahkan urusan menjejakkan kaki ke Mekah. (rtky/w)


Wany Hasrita Kekok Dipangggil Hajjah Muda

Baru sahaja pulang mengerjakan ibadah haji baru-baru ini, Wany Hasrita mendedahkan dirinya agak kekok apabila orang mula memanggilnya dengan gelaran Hajjah muda dan sebolehnya biarlah hanya dengan namanya sahaja.

“Saya segan orang panggil hajjah, tapi takkan saya nak larang. Terpulang pada masing-masing asal bukan dengan panggilan yang tak elok. Cuma, kalau boleh panggil saja Wany. Saya okey saja. Malah ia lebih santai dan selesa untuk saya”

“Dua hari selepas pulang dari Makkah saya terus bekerja. Memang tak ada cuti pun sebenarnya. Alhamdulillah, bagi saya ini adalah rezeki. Dalam masa sama, saya dapat juga berkongsi pengalaman mengerjakan haji. Kalau orang tanya, saya akan cerita,” jelasnya kepada Harian Metro.

Kongsi Wany lagi, sejak pulang dari Mekah Jumaat lalu, beliau tidak dapat berehat lama dan terus bekerja. Namun Wany menganggap ianya rezeki selain dapat berkongsi pengalamannya jika ada yang bertanya.

Terdahulu Wany dan rakan artis, Amira Othman telah selamat berangkat Mekah bagi menunaikan ibadah haji pada tahun ini. Memang bertuah Wany dapat menunaikan rukun Islam kelima pada usia muda. (rtky/w)


"Bella Kebetulan Saja Berada Berdekatan Lokasi Majlis"

Gara-gara muncul kelibat Bella Astillah di majlis sambutan hari jadi ibu Zizan Razak, netizen mula membuat spekulasi mengenai hubungan mereka. Bagaimanapun kata Zizan kehadiran Bella dimajlis itu hanyalah kebetulan.

Menurut Zizan, kehadiran Bella di majlis ibunya baru-baru ini tidak dirancang dan semua yang berlaku hanya kebetulan pelakon wanita itu berada berdekatan di lokasi majlis sambutan hari jadi itu dilakukan.

“Kebetulan pada malam saya nak buat kejutan itu, Bella ada hubungi untuk bertanyakan tentang telefilem kami. Masa dia hubungi, saya ada tanya dia ada dimana dan dia berdekatan dengan lokasi saya nak buat majlis ibu”

“Dia tanya saya nak ke mana, saya cakaplah nak pergi sambut hari jadi ibu. Alang-alang itu saya ajak dan dia pun datang. Saya jenis kalau bercinta tak akan tayang wanita itu tapi kalau saya tidak bercinta memang selamba letak di laman sosial,” katanya kepada m Star Online.

Sebelum ini Zizan berkongsi video majlis sambutan berkenaan, dan rata-rata peminat terkejut dengan kehadiran bekas isteri Aliff Aziz di majlis itu juga. Kalau betul sekali pun apa salahnya, macam sesuai saja! (rtky/w)

A post shared by  Z I Z A N R A Z A K (@zizanrazak869) on Aug 12, 2019 at 3:27am PDT


Juliana Evans Tidak Minat Buat Akaun Instagram Untuk Anak

Sekarang mewujudkan akaun Instagram buat anak menjadi suatu keperluan buat selebriti. Namun lain pula dengan Che Puan Juliana Evans yang berpendapat dirinya lebih selesa berkongsi perkembangan anak di Instagramnya saja.

“Kalau artis lain mungkin ada alasan tersendiri mengapa mereka mewujudkan akaun untuk anak tapi saya pula lebih suka jika berkongsi hal anak di Instagram saya sendiri. Tambahan pula saya perlu mengendalikan tiga akaun untuk kegunaan peribadi dan perniagaan”

Baru saja menimang cahaya mata pertama Julai lalu, Juliana mengakui teringin untuk memberi pendedahan kepada anaknya menceburi bidang hiburan, bermula sejak kecil seperti dirinya dulu namun harus berbincang dengan keluarga dahulu.

“Jadi rasanya tak perlulah untuk anak, pakai saja akaun saya sendiri. Suami pun okey saja dan tiada paksaan tentang hal itu. Kalau boleh saya memang nak dedahkan anak dalam bidang ini, bermula dari kecil buat iklan macam saya dulu”

“Tapi saya dengan suami belum bincang lagi mengenai perkara ini dan kami perlu mendapatkan kebenaran keluarga terlebih dahulu,” jelasnya kepada m Star Online mengenai anaknya menceburi bidang hiburan. (rtky/w)


"Saya Sebenarnya Seorang Yang Tegas & Garang"

Boleh dikatakan ramai lelaki diluar sana termasuk mengimpikan wanita seperti Mira Filzah dijadikan sebagai isteri. Malah, Mira turut menjadi penanda aras kebanyakan lelaki yang mahu mencari calon isteri.

Bagaimanapun, Mira berkata apa yang mereka lihat itu hanyalah daripada luaran dan tidak mengenalinya secara peribadi.

“Jika ada lelaki menjadikan saya sebagai penanda aras dalam mencari isteri, terpulanglah kepada mereka. Setiap orang ada pandangan berdasarkan apa yang mereka rasa.

“Apa yang mereka lihat itu hanyalah daripada luaran. Mereka bukan kenal saya secara peribadi, hanya dalam televisyen atau media sosial. Iyalah, apa yang saya tunjuk kepada orang luar bukan seratus peratus diri saya sebenar,” katanya kepada Utusan Online.

Mira memberitahu lelaki diluar sana melihatnya seorang yang lemah lembut membuatkan dirinya mempunyai ciri-ciri yang dicari untuk dijadikan isteri tetapi dia sebenarnya seorang yang sangat tegas dan garang.

“Hakikatnya, saya sebenarnya seorang yang tegas, garang, suka berdikari dan komited dengan kerja. Di sebalik orang nampak saya lembut, saya sebenarnya ada pendirian yang kuat dan tidak boleh diperkotak-katikkan.

“Namun, kalau ada lelaki yang mahukan seorang isteri yang punya ciri-ciri seperti saya, saya doakan semoga mereka dikurniakan isteri solehah yang baik luar dan dalam,” katanya.


Natasha Hudson Anggap Tuala Wanita Hanya Bazirkan Wang

Kalau ikutkan jarang sekali selebriti kita membicarakan mengenai isu kesihatan lebih-lebih lagi isu datang haid atau kesihatan alat sulit wanita kerana ada yang menganggap perkara itu agak sensitif.

Menerusi Intagram, pelakon Natasha Hudson meluahkan pendapatnya tentang tuala wanita yang dianggap satu pembaziran. Malah pelakon itu turut menyarakankan para wanita menggunakan menstrual cup bagi menggantikan tuala wanita.

Menurut Natasha, cawan haid adalah alternatif lain untuk menampung darah haid dalam masa sama menjaga alam sekitar.

Menerusi entri itu juga, Natasha turut menerangkan cara-cara untuk menggunakan cawan haid itu. Katanya lagi, pada pertama kali penggunaan sememangnya membuatkan rasa tidak selesa namun lama-kelamaan akan menjadi biasa.

Kata Natasha lagi, alat tersebut diperbuat daripada silikon lembut dan dimasukkan ke dalam faraj bertujuan mengumpul cecair dan mencegah kebocoran. Dalam masa sama, dapat mengelakkan darah terkena pada pakaian seperti yang sering dialami para wanita.

Perkongsian Natasha itu mendapat reaksi positif daripada pengikutnya yang bersetuju bahawa alat tersebut membantu mereka ketika sedang datang bulan. Apa pendapat wanita tentang menstrual cup?


“Lelaki Yang Bitter Ni Semua Miskin..”

Boleh dikatakan ramai netizen yang kurang senang dengan pertunangan pelakon Intan Najuwa dan pasangannya, Razrul Anwar Rusli yang 16 tahun lebih tua daripadanya.

Malah ada yang menuduh Intan memilih jejaka tersebut disebabkan harta dan mata duitan. Malah ada netizen mempersoalkan adakah benar hubungan mereka atas dasar cinta atau duit semata-mata.

Isu tersebut turut mendapat perhatian pelakon Fatin Afeefa yang juga rakan kepada Intan Najuwa yang meluahkan pendapatnya terhadap netizen yang mengkritik intan.

Perkongsian Fatin itu mendapat pelbagai reaksi daripada netizen. Malah ada yang melabel Fatin mata duitan gara-gara memberikan pendapat sedemikian.

Tidak kurang juga ada yang mengaitkan Fatin dengan kontroversinya terdahulu apabila dia didakwa menjalinkan hubungan dengan suami orang.

Apa pun itu hanya pendapat Fatin sebagai seorang rakan. Lagipun siapa kita untuk pertikaikan jodoh seseorang. Lebih baik kita doakan yang baik-baik sahaja untuk Intan dan tunang.


“Laki Pedofil Disambut, Pelakon Tak Bertudung Dinerakakan”

Pasti ramai tahu mengenai seorang pesalah pedofil dikatakan sedang menyambung pelajarannya di UKM dan perkara itu menimbulkan rasa kurang senang dikalangan netizen sehingga menimbulkan perbalahan.

Perkara itu turut mendapat perhatian pelakon Tiz Zaqyah yang mempersoalkan mengenai isu itu dengan mengatakan lelaki pesalah pedofil disambut baik tetapi jika doktor, atlet atau pelakon tidak bertudung pasti akan dikecam teruk.

Malah, Tiz turut meluahkan rasa jijik dengan mentaliti masyarakat sekarang serta menyifatkan masyarakat kini sedang ‘sakit’. Perkongsian Tiz itu mendapat pelbagai reaksi daripada netizen yang bersetuju dan menyokong kenyataannya itu.

Malah ada yang tidak bersetuju pesalah pedofil itu dibawa pulang ke Malaysia dan bimbang jika anak-anak kita pula menjadi mangsa.

Tidak kurang juga ada yang mengatakan mentaliti masyarakat kita tengah sakit dan masing-masing sibuk mahu menjadi Tuhan.

Bagaimanapun, ada yang mempertikaikan kenyataan Tiz itu dengan mengatakan bertudung atau tidak jika diri seorang pendosa neraka adalah tempatnya.


Ruhainies Berang Wajah Kekasih Tersebar

Sudah hampir dua tahun menyulam kasih, pasti umum mengetahui Rihainies belum bersedia untuk mendedahkan wajah kekasihnya yang dikenali sebagai Mr. E kepada umum.

Bagaimanapun, semalam tular apabila sebuah portal hiburan mendedahkan wajah kekasihnya sekaligus membuatkan Ruhainies berang kerana tindakan yang dilakukan oleh individu itu salah dan melanggar hak privasi orang lain.

“Saya tak faham kenapa ada orang tak boleh hormat privasi orang lain, semua tahu saya tak pernah post dia di media sosial. Tolong ada sedikit hormat, sekurang-kurangnya minta kebenaran,” katanya di Instagram.

Ruhinies turut memuji tindakan peminat dan wartawan yang menghormati permintaannya untuk tidak mendedahkan identiti bakal suaminya itu. Malah ada yang memotong gambar kekasihnya sebelum memuat naik di media sosial.

“Orang awam atau peminat pun hormat, kalau nampak saya diluar atau nak bergambar mereka akan crop gambar dia. Wartawan yang pernah jumpa dia pun tak pernah post atau masuk dalam surat khabar,” katnaya.

Difahamkan, foto kekasih Ruhanies itu dirakam secara ‘curi-curi’ ketika pasangan itu berada di sebuah majlis.

Sebelum ini Ruhainies berkata dia tidak mahu mendedahkan kekasihnya kerana bimbang kehidupannya sebagai seorang selebriti yang sering menjadi perhatian ramai membuatkan kekasihnya itu rasa tidak selesa.


Peminat Nampak Baby Bump, Fasha Sandha Hamil Lagi?

Umum mengetahui Fasha Sandha mengalami keguguran Jun lalu ketika kandungannya mencecah hampir enam minggu selepas disahkan hamil setelah dua bulan berkahwin dengan pelakon Aidil Aziz.

Bagaimanapun, foto terbaru yang dimuat naik Fasha di Intagram sebentar tadi mengejutkan peminatnya kerana bahagian perutnya kelihatan seperti mempunyai ‘baby bump’.

BACA: Jejai & Aidil Kongsi Tarikh Lahir, Fasha Anggap Satu Kebetulan

Rata-rata peminatnya membuat spekulasi Fasha kini sedang berbadan dua. Malah, ada yang bertanyakan Fasha di ruangan komen adakah benar dia kini hamil lagi. Tidak kurang juga ada yang terlebih awal telah mengucapkan tahniah kepada Fasha.

Jika benar berita ini, sudah pasti peminat Fasha dan Aidil tidak sabar menantikan perkhabaran berita itu daripada Fasha sendiri.

Menerusi perkahwinan terdahulu Fasha dan Jejai atau nama sebenarnya Rizal Ashram Ramli, mempunyai dua orang cahaya mata iaitu Putra Rayfal Ramli, 5, dan Putri Raysha Jemyma, 4.


Nikah Tahun Depan, Zul Ariffin Pilih Wanita Non-Muslim

Pelakon Zul Ariffin memberitahu dia bakal menamatkan zaman bujang tahun depan dengan gadis pilihan hatinya. Bagaimanapun, dia masih belum mempunyai tarikh sesuai untuk majlis pernikahannya dan akan diumumkan kelak.

“Saya merancang untuk berkahwin pada tahun 2020 memandangkan tahun itu agak cantik untuk mendirikan rumah tangga.

“Tapi masih belum ada lagi tarikh atau bulan yang sebenar kerana semuanya masih dalam perancangan, kalau jadi kahwin saya akan jemput. Tiada sebarang sidang media.

“Sekarang ini saya dah malas nak bercinta, kalau okay kita terus kahwin, tunggu sahaja apabila tiba waktunya,” katanya kepada mStar Online.

Enggan mendedahkan identiti wanita tersebut, Zul memberitahu bakal isterinya merupakan seorang wanita bukan muslim dan perlu melalui beberapa proses sebelum berkahwin.

“Niat nak kahwin ni benda baik dan tak salah beritahu, cumanya selagi belum pasti kita tak nak heboh-heboh.Sebabnya ia ada berkaitan agama, wanit itu bukan Muslim dan saya tak mahu orang kata wanita itu peluk Islam hanya kerana nak kahwin.

“Dalam hal ini memperlukan sedikit masa dan biarlah dia memeluk Islam seikhlas hati dan kita bantu apa yang perlu,” katanya.

Terdahulu, Zul pernah digosipkan menjalin hubungan cinta dengan wanita Ukraine. Namun, Zul menafikan perkara tersebut dan menjelaskan mereka hanya berkawan sahaja.


“Saya Pakai Singlet, Bukannya Tak Berbaju…”

Didakwa tidak berbaju dan terlalu seksi dalam foto yang dimuat naik di Intagram, pelakon Dayana Roza menjelaskan dia memakai singlet ketika gambar itu diambil.

Jelasnya lagi, gambar tersebut diambil dari atas jadi ia dilihat seperti dirinya tidak berbaju. Ujar Dayana lagi, dia masih lagi tahu batas dan apa yang dilakukannya itu tidak keterlaluan.

“Nampak je macam tak berbaju tapi saya memakai singlet. Gambar tersebut daripada shot atas jadi nampak macam saya tak berbaju.

“Itu adalah konsep yang kami semua pilih. Kami ada pasukan dan mereka semua dah berbincang jadi itu adalah konsep yang telah dipersetujui. Kami tahu batas, tahu apa yang kami buat dan ia bukanlah keterlaluan”, katanya kepada Astro Gempak.

Ujarnya lagi, perkara itu tidak akan menjadi isu jika ia dilihat daripada sudut positif dan. Kata Dayana gambar tersebut hanyalah untuk tujuan perniagaan dan mencari rezeki.

“Saya minta maaf kalau foto tersebut sensitif. Mungkin ada setengah pihak yang faham dan ada juga yang tak boleh nak terima. Saya hormat keputusan masing-masing,” katanya.

Apa pun diharap Dayana lebih berhati-hati sebelum memuat naik sesuatu di media sosial. Mungkin di mata kita nampak biasa, tapi berbeza di mata netizen.


Sekian Lama Sorok, Wajah Kekasih Ruhainies Tersebar?

Sudah hampir dua tahun menjalin hubungan cinta, pasti ramai tahu Ruhainies memberitahu dia belum bersedia untuk mendedahkan wajah kekasihnya yang dikenali sebagai Mr. E kepada umum.

Jika dikongsikan gambar di media sosial, pasti wajah kekasihnya akan dikaburkan. Bagaimanapun, baru-baru ini ada pihak menyebarkan wajah kekasih Ruhainies.

Menurut Miss K dari portal Astro Gempak, gambar itu diambil di sebuah majlis namun tidak diberitahu di mana atau bila gambar itu diambil.

Untuk pengetahuan anda, Mr. E sebaya dengan Ruhainies berusia 27 tahun. Difahamkan, Mr. E belajar dan bekerja di London sejak tujuh tahun lalu. Mr. E juga seorang ahli perniagaan dan memiliki tiga cawangan butik terkenal di Malaysia.

Memang sama cantik sama padan. Kacak orangnya, patutlah Ruhainies sorok wajah kekasih. Apa pun semoga hubungan cinta yang dibina sampai ke jinjang pelamin.


Afiq Muiz Tarik Aishah Azman Ketika Ditemu Bual Isu Putus Tunang?

Hampir sebulan putus tunang dengan Syafie Naswip, akhirnya Aishah Azman membuka mulut mengenai isu mereka. Aishah menegaskan, konflik berlaku antara mereka tidak ada kena mengena dengan keluarganya.

Katanya lagi, orang luar boleh berkata apa saja tentang perkara itu tetapi mereka tidak tahu perkara sebenar yang berlaku.

“Saya tak mahu keluarga saya dibabitkan dengan perkara ini. Semua yang terjadi antara saya dengan dia sahaja, tak ada kena mengena dengan keluarga saya.

“Orang luar boleh berkata apa yang mereka mahu katakan, tetapi mereka tidak mengetahui apa sebenarnya yang terjadi,” katanya kepada Astro Gempak.

Dalam pada itu, Aishah memberitahu selepas yang terjadi dia mahu fokus pada kerjayanya dan mahu menjalani kehidupan seperti biasa.

“Selepas berdepan dengan segala perkara ini, saya selesa untuk menjalani kehidupan seperti biasa. Saya  mahu fokus kepada bidang hiburan. Saya ingin memberikan tumpuan terhadap lakonan dan sibuk seperti sediakala,” katanya lagi.

Menurut portal hiburan itu, sesi temu bual terhenti apabila pelakon Afiz Muiz yang juga abang kepada Aishah menariknya untuk beredar.

Terdahulu, Syafie dan Aishah telah bertunang pada awal April lalu namun mengumumkan sudah putus pada bulan Jun. Tidak lama kemudian, timbul pula kes pergaduhan diantara mereka membabitkan ‘status’ Syafie.


Dijangkiti Influenza A, Neelofa Dikuarantin Seminggu

Baru saja balik dari menunaikan ibadah haji, pelakon dan pengacara, Neelofa dikuarantin selama seminggu akibat jangkitan Influenza A.

Perkara itu dimaklumkan menerusi laman Twitternya dan Neelofa memberitahu dia dijangkiti virus berkenaan ketika perjalanan ke Arab Saudi baru-baru ini.

Neelofa turut memohon maaf kepada pihak yang terlibat kerana terpaksa membatalkan semua temujanji disebabkan masalah kesihatan yang dihadapinya.

“Assalamualaikum. Malangnya saya ingin memberitahu perjalanan saya ke Arab Saudi baru-baru ini telah menyebabkan saya dijangkiti Influenza A dan dinasihatkan untuk dikuarantin selama seminggu.

“Dengan rendah hati saya ingin memohon maaf kepada semua pelanggan, rakan kongsi dan mereka yang sudah membuat temujanji dengan saya sepanjang minggu ini,” tulisnya.

Dalam pada itu, Neelofa juga memohon kepada orang ramai untuk mendoakan kesihatannya dan boleh kembali kerja seperti biasa.


"Saya Janji Tidak Akan Ulangi Kesalahan Sama"

Usahawan kosmetik, Dato’ Sri Aliff Syukri sebelum ini telah dikecam hebat oleh netizen kerana didakwa mempersendakan pelakon veteran Wan Mamimunah dalam sebuah video yang tular baru-baru ini.

Menurut Aliff Syukri yang ditemui di majlis sidang media single terbarunya ‘Cowok baru’, beliau berasa kesal dan mengambil kesempatan untuk memohon maaf di atas keterlanjurannya. Beliau tidak menyangkakan perkara tersebut menyinggung perasaan pelakon tersebut.

“Saya mohon maaf pada Wan Maimunah dan saya tidak menyangka perkara tersebut telah menyentuh sensitiviti Wan Maimunah”.

“Kebetulan saya hanya mengikut skrip yang disediakan oleh sebuah blog yang membuat rakaman pada hari itu. Walaubagaimanapun, saya tidak menyalahkan blog tersebut.

“Saya mengaku kesalahan saya dan saya janji, saya tidak akan mengulangi kesalahan sama di masa akan datang. Saya sekali lagi minta maaf pada mama Wan Maimunah,” katanya kepada Rotikaya. (rtky/h)


“Jangan Pertikai Jodoh Orang, Dapat Suami Kaya Itu Bonus”

Nampaknya ramai netizen yang kurang senang dengan pertunangan pelakon Intan Najuwa dan pasangannya, Razrul Anwar Rusli, 38 tahun, yang 16 tahun lebih tua daripadanya.

Malah ada yang menuduh Intan memilih jejaka tersebut disebabkan harta dan mata duitan. Malah ada netizen mempersoalkan adakah benar hubungan mereka atas dasar cinta atau duit semata-mata.

Bagaimanapun, kakak kepada Intan Najuwa iaitu Intan Najihaa tampil mempertahankan adiknya. Menurut Najiha, majlis pertunangan ditanggung sepenuhnya oleh keluarga pihak perempuan.

Jelasnya lagi, jika benar adiknya inginkan lelaki kaya dan kaki kikis, sudah tentu satu keluarganya tidak perlu bersusah payah kerja mencari duit.

“Majlis pertunangan ini buat tertutup untuk ahli keluarga sahaja dan semua diuruskan oleh pihak perempuan.

“Kami sekeluarga tak kaya raya mana. If true intan najuwa nak kan lelaki kaya raya dan kikis duit. Dah lama we all one family goyang kaki tak payah kerja tunggang langgang nak bayar hutang-hutang and all,” katanya.

Malah, katanya lagi siapa kita untuk mempertikaikan jodoh seseorang itu dan jika dapat suami kaya itu adalah satu bonus.

“And jangan pertikaikan umur orang. Siapa jodoh dia dan kenapa.Sebelum bercakap please fikir dan jaga hati perasaan pasangan ni dan keluarga.

“Kaya atau tak tu rezeki. Dapat suami kaya itu bonus. Doakan yang baik-baik untuk Najuwa semoga hubungan sampai ke jinjang pelamin dan kekal selamanya,” tulisnya.

Intan Najuwa selamat mengikat tali pertunangan bersama dengan seorang ahli perniagaan, Razrul Anwar Rusli, Ahad lalu. Majlis pertunangan diadakan di Hotel Thistle, Johor Bahru,


“Tak Ada Rupa Islam Dah, Makin Menjadi-Jadi”

Ini bukan kali pertama pemakaian Janna Nick dikritik kerana ketat dan seksi. Nampaknya, Janna sekali lagi dikecam disebabkan foto terbaru yang dimuat naik memaparkan pelakon itu posing sakan dihadapan sebuah kereta.

Ramai yang memuji kecantikan Janna namun ada juga yang mengecam kerana dikatakan aksinya yang agak mengiurkan meskipun pakaiannya itu tidak terdedah.

Seperti sudah dijangka, foto tersebut mendapat perhatian lelaki miang yang meninggalkan komen berbaur lucah.

Tidak kurang juga ada yang meluahkan rasa kecewa melihat penampilan Janna sekarang yang semakin seksi dan ketat. Kata, netizen mereka memberikan teguran bukan niat mahu menghina tetapi kerana sayang.

Apa pun diharap selepas ini Janna lebih berwaspada sebelum memuat naik gambar di media sosial. Adakalanya dimata kita nampak gambar itu biasa saja, tetapi dimata orang mungkin lain yang mereka nampak.


“Cuba Elak Sentuh, Bukan Tak Akan Sentuh Langsung”

Drama lakonannya kini menjadi bualan ramai, namun ramai netizen meluahkan rasa kurang senang dengan babak bersentuhan yang dilakonkan oleh Fikry Ibrahim.

Sebelum ini ramai yang memuji prinsipnya yang tidak mahu bersentuhan dengan pelakon wanita. Bagaimanapun, Fikry menjelaskan kenyataannya itu telah disalah ertikan oleh sesetengah pihak.

“Sebenarnya, kenyataan saya sebelum ini telah disalah ertikan oleh sesetengah pihak. Saya hanya katakan saya akan cuba elak menyentuh pelakon wanita ketika penggambaran, ia tidak bererti saya tak akan menyentuh langsung,” katanya kepada Astro Gempak.

Dalam pada itu, Fikry berkata dia menerima segala pendapat dan teguran secara terbuka malah apa yang berlaku itu dijadikan sebagai iktibar.

“Namun begitu, saya terima segala pendapat dan teguran orang ramai dengan hati yang terbuka, dapat juga dijadikan iktibar buat saya di masa akan datang,” katanya.

Fikry pun dah jelaskan kenyataannya sebelum ini. Kalau ikutkan bukan mudah untuk menjaga batas apabila bergelar artis lebih-lebih lagi sebagai pelakon. Atau mungkin Fikry sekadar memenuhi permintaan pengarah.


“Dah Tahun 2019, Hentikanlah Lawak Body Shaming”

Dipuji kerana menyelamatkan keadaan ketika isu komen Mark Adam mempersendakan fizikal Sherry Alhadad dalam satu program baru-baru ini, Alif Satar mengakui segan untuk menerima pujian tersebut.

Alif berkata isu yang berlaku itu tidak ada kaitan dengannya dan dia juga belum cukup sempurna untuk menerima pujian tersebut. Ujarnya lagi, dia tidak mahu hidup atas pujian orang lain dan mana tahu suatu hari nanti dia pula melakukan kesilapan.

“Sebenarnya saya segan apabila menerima pujian disebabkan perkara itu tidak ada kena mengena dengan saya. Mana tahu selepas ini saya ada melakukan kesalahan, orang mengatakan saya pula dan berasa macam saya ini sempurna sangat.

“Saya tak rasa terbeban dengan perkara ini, cuma segan bila orang cakap macam tu. Kita pun tak hidup atas pujian orang lain dan lagipun kita manusia biasa yang tidak lari daripada melakukan kesalahan,” katanya kepada mStar Online.

Dalam pada itu, Alif menyeru kepada semua pihak agar hentikan menggunakan lawak yang mengaitkan tentang fizikal seseorang. Katanya lagi, zaman semakin maju tetapi mengapa fizikal seseorang masih dijadikan sebagai bahan gurauan.

“Kalau dahulu kita bergurau tentang bentuk badan atau fizikal seseorang itu rasanya tidak ada masalah. Tapi sekarang dah tahun 2019, rasanya dah boleh berhenti bergurau melibatkan ‘body shaming’ ini

“Tidak baik berkata mengenai fizikal seseorang itu sebab kita sendiri tak tahu bagaimanapun mereka ini struggle untuk menjadi lebih baik,” katanya.


Pelakon Azah Aziz Dikecam Sokong Kempen LGBT

Sudah lama rasanya kita tak dengar cerita mengenai pelakon Azah Aziz yang terkenal di era 90-an. Sudah hampir dua dekad menetap di Montreal, Kanada, pasti ramai yang rindukan lakonan pelakon berbakat ini.

Namun, baru-baru ini pelakon itu mencetuskan kontroversi apabila memuat naik fotonya mengikuti perarakan komuniti lesbian, gay, biseksual dan transeksual (LGBT) di Instagram.

Seperti sudah dijangka, pelakon itu dikecam teruk oleh netizen. Malah, netizen turut kecewa dengan tindakannya kerana sebagai seorang Muslim tidak sepatutnya menyokong perkara yang bertentangan dengan Islam.

Tidak hanya berdiam diri, Azah membalas komen netizen menegaskan setiap orang mempunyai hak mereka masing-masing dan dia berhak sepenuhnya ke atas akaun Instagramnya itu.

Kata netizen lagi, mereka hanya menasihatinya kerana menjadi tanggungjawab mereka untuk saling mengingatkan sesama Islam. Bagaimanapun, ada yang mempertahankan tindakan Azah itu.

Azah Aziz sudah 18 tahun menetap di negara itu selepas mendirikan rumah tangga dengan Daud Leroy serta tiga anak lelaki iaitu Aaron, Ryan dan Justin.


Intan Najuwa Bengang Dituduh Mata Duitan

Berita pertunangan pelakon Intan Najuwa dengan seorang ahli perniagaan berasal dari Kedah, Razrul Anwar Rusli, 38, yang 16 tahun lebih tua daripadanya menerima pelbagai reaksi daripada netizen.

Seperti sudah dijangka, ada segelintir netizen menuduh Intan memilih jejaka tersebut disebabkan harta dan mata duitan. Malah ada netizen memberikan komen sindirian mempersoalkan adakah benar hubungan mereka atas dasar cinta atau duit semata-mata.

Kata netizen itu lagi jika bukan kerana duit mengapa pelakon itu tidak mencari lelaki biasa-biasa sahaja yang kerja kilang sahaja.

Tidak hanya berdiam diri, komen netizen tersebut dibalas oleh Intan dengan mengatakan adakah netizen itu Tuhan sehingga mudah sekali mempertikaikan jodoh seseorang.

Terdahulu, Intan menegaskan cinta mereka bukan bersandarkan duit tetapi kehadiran jejaka itu memberikan inspirasi untuk dirinya menjadi lebih baik. Malah, Intan menyifatkan tunangnya itu seorang yang penyanang, memahami dan sentiasa menyokongnya.

Dalam pada itu, setakat ini Intan memberitahu mereka belum lagi menetapkan tarikh untuk melansungkan pernikahan. Apa pun tahniah kami ucapkan dan semoga ikatan pertunangan yang dibina kekal hingga ke jinjang pelamin.


Berang Ditegur, Aliff Syukri Gelar PU Amin ‘Poyo’

Ketika isterinya, Datin Seri Shahida berada di Tanah Suci bagi mengerjakan ibadah haji, Datuk Seri Aliff Syukri sekali lagi mencetuskan kontroversi apabila memuat naik video Sajat bergelek sakan di Instagram.

Seperti sudah dijangka tindakan usahawan kosmetik itu dikecam teruk oleh netizen dan ramai yang menyifatkan Aliff seolah tidak menghormati isterinya yang berada di Makkah.

Video kontroversi itu turut mendapat perhatian pendakwa bebas PU Amin yang menjelaskan hukumnya haram melihat video tersebut yang memaparkan Sajat bergelek. Jelasnya lagi, video tersebut mampu merosakkan akhlak anak-anak muda.

Dalam pada itu, PU Amin turut memohon maaf kepada Aliff Syukri di atas nasihatnya itu namun dia perlu memberikan teguran kerana tidak mahu perkara sama seperti itu berulang lagi.

Tidak hanya berdiam diri, Aliff memuat naik foto PU Amin serta meluahkan rasa berang dengan teguran tersebut malah turut menggelar pendakwah itu seorang yang poyo. Aliff juga meluahkan hasrat mahu bertemu dengan PU Amin untuk berbincang.

Perkongsian Aliff itu menimbulkan rasa kurang senang netizen yang berpendapat Aliff Syukri tidak boleh langsung menerima teguran. Malah, ada yang mengatakan jika tidak boleh menerima teguran jangan kongsikan sesuatu yang boleh mengundang kecaman.

Ini bukanlah pertama kali nama Aliff Syukri terpalit dengan kontroversi panas. Apa pun diharap selepas ini Aliff lebih berhati-hati sebelum memuat naik sesuatu di media sosial.


Komen Pasal Kelantan, Caprice Tampil Mohon Maaf

Beberapa hari ini, nama penyanyi rap Caprice menjadi bualan ramai ekoran kenyataannya menyinggung rakyat Kelantan dengan mendakwa masyarakat di negeri Kelantan sering terpalit dengan hal-hal negatif.

Menerusi Instagram, Caprice memuat naik kenyataan permohonan maaf secara terbuka kepada Kumpulan Muda Kelantan dan rakyat Kelantan berhubung kenyataannya itu.

Caprice turut menjelaskan akaun Intagram @igkelantan hanya mengambil sebahagian daripada videonya itu sehingga netizen tersalah anggap maksud sebenar yang ingin disampaikan sehingga mencetuskan kekecohan.

“Saya minta maaf jika mereka terasa, tapi saya sifatkan IG Kelantan sebagai batu api kerana mengambil video tanpa caption di post,” katanya.

Dalam pada itu, Caprice berkata rakyat Malaysia perlu bersatu dan tidak terlalu fokus mengenai isu perkauman semata-mata. Kata Caprice lagi, dia bersedia untuk  bekerjasama dengan NGO Anak Muda Kelantan untuk mempromosikan Islam.

Terdahulu, Caprice yang didakwa mempersoalkan ramai rakyat Kelantan dalam satu majlis yang dihadiri oleh penceramah Dr Zakir Naik dan menganggap mereka tidak memahami bahasa Inggeris yang disampaikan penceramah terbabit.


“Jangan Hukum Dia Macam Kita Ni Ahli Syurga..”

Sejak semalam, Mark Adam dikecam teruk susulan tindakannya mempersendakan fizikal Sherry Alhadad dalam satu program. Bagaimanapun, Mark sudah pun membuat permohonan maaf secara terbuka dan menyesali ketelanjurannya itu.

Pelbagai kecaman dilemparkan, isteri kepada Mark Adam iaitu Ezan melauhkan rasa berang dengan sikap segelintir netizen yang suka menjatuhkan hukum seolah diri mereka tidak pernah melakukan dosa.

Katanya, meskipun Mark sudah mengaku salahnya namun masih menerima kata-kata makian daripada netizen.

“Kita semua ni jadi manusia jangan asyik suka sangat nak menghukum orang. Bila dia salah, yes! Dia salah dan dia dah mengaku pun. Tapi jangan menghukum dia macam kita ni ahli syurga yang tak pernah buat dosa.

“Maki hamun dia semua. Cakap orang Malaysia ni penuh dengan budi bahasa?Apa bahasa yang korang guna untuk comment dekat dia. Ye betul dia salah, ada silap dia, yang kita semua ni tahu ke silap kita?” luahnya.

Ezan berkata tidak salah untuk memberikan teguran tetapi tidak perlu sampai kononnya diri sendiri tak pernah membuat salah.

Dalam pada itu, menerusi satu komen, Sherry mengatakan dia sudah pun memaafkan ketelanjuran Mark dan berharap semua netizen turut memaafkan penyanyi itu. Apa pun diharap semuanya akan baik-baik belaka.


Mahu Balas Jasa, Neelofa Bantu Pekerja Utusan & Kosmo

Pasti umum mengetahui akhbar Utusan Malaysia dan Kosmo! akan menghentikan operasi minggu ini dan dijangka esok merupakan edaran mereka yang terakhir.

Berita tersebut ternyata mengejutkan ramai selebriti termasuk Neelofa yang turut meluahkan rasa simpati kerana Utusan dan Kosmo banyak membantu menaikkan namanya di awal penglibatanya dalam dunia hiburan.

Mahu membalas jasa baik syarikat akhbar tersebut, Neelofa menggunakan pengaruhnya di media sosial menyeru pengikutnya meletakkan maklumat syarikat sekiranya ada yang memerlukan khidmat kakitangan Utusan dan Kosmo!

Neelofa juga berharap dapat membantu para pekerja mendapat pekerjaan baru secepat mungkin dan statusnya itu juga terbuka untuk orang ramai yang masih mencari kerja.

Tindakan Neelofa itu mendapat pujian daripada Utusan dan Kosmo yang menghargai usahanya itu. Malah rata-rata netizen turut turut menyokong usaha Neelofa dan mendoakan semoga semuanya dipermudahkan.


Intan Najuwa Selamat Bertunang Dengan Usahawan

Tahniah diucapkan buat pelakon Intan Najuwa yang baru saja mengikat tali pertunangan dengan seorang usahawan berasal dari Kedah, Fazrul Anwar Rulis, Ahad lalu.

Jarak perbezaan usia 16 tahun tidak menjadi penghalang untuk pelakon berusia 22 tahun itu menerima lamaran jejaka berusia 38 tahun itu.

Menerusi Instagram, Intan turut berkongsikan beberapa foto pertunangannya memakai busana rona ungu serta mengucapkan rasa syukur majlis berjalan dengan lancar dan dipermudahkan.

Menerusi satu entri, Intan turut menyifatkan tunanganya itu seorang yang penyayang, sangat memahami dan sentiasa memberikan sokongan kepadanya.

Tahniah diucapkan kepada Intan Najuwa dan pasangan, semoga ikatan pertunangan yang dibina kekal hingga ke jinjang pelamin.


Dapat Kejutan Parti Bujang, Kek Rizman Jadi Perhatian

Bakal menamatkan zaman bujang tidak lama lagi, baru-baru ini pereka fesyen terkenal, Rizman Nordin menerima kejutan parti bujang yang diadakan oleh rakan-rakannya pula.

Parti kali ini lebih bermakna kerana ia turut diraikan bersama selebriti tanah air yang juga merupakan pelanggan setia jenama baju yang dihasilkan pereka fesyen tersebut.

Namun apa yang menjadi perhatian di parti tersebut adalah sebiji kek dihadapannya seakan berbentuk seperti payudara wanita.

Ternyata gambar tersebut menimbulkan rasa kurang senang dikalangan netizen. Bagaimanapun, kek tersebut tidak mengganggu netizen untuk terus mengucapkan tahniah kepada Rizman di atas hari bahagianya yang akan berlangsung tidak lama lagi.

Namun, Rizman dilihat telah memadam posting berkenaan mungkin kerana terlalu banyak kecaman. Apa pun kami mendoakan semoga persediaan perkahwinan berjalan lancar dan dipermudahkan.


Mark Adam Mohon Maaf, Tiada Niat Hina Sherry Alhadad

Pentas Big Stage 2019 baru saja membuka tirainya semalam namun sudah ada cerita tak sedap didengar apabila netizen tidak berpuas hati dengan juri jemputan, Mark Adam susulan gurauannya yang keterlaluan.

Gurauan Mark dikatakan agar kasar kerana mempersendakan fizikal pengacara Sherry Alhadad. Dalam pada itu, Aliff Satar yang turut menjadi hos program tersebut bertindak menyelematkan keadaan dengan mengatakan Sherry juga seorang yang berbakat besar.

Dikecam teruk oleh netizen, Mark Adam membuat permohonan secara terbuka menerusi Intagram . Menerusi satu video, Mark meluahkan rasa kesal di atas tindakannya itu dan tiada niat menghina bentuk badan Sherry atau mana-mana pihak.

“Saya sangat menyesal dengan apa yang saya lakukan semalam. Saya akui saya tersilap cakap. Sebenarnya ayat itu ada sambungan tapi saya tak sempat nak cakap.

“Apa yang saya lakukan semalam tidak profesional dan saya akan pastikan perkara seperti itu tidak berulang lagi,” ujarnya.

“Niat saya bukan untuk menghina Sherry atau mana-mana pihak. Saya mohon maaf. Saya kalau bergurau, saya bergurau macam saya dekat rumah. Saya akui saya silap. Saya layak terima semua ini, saya bodoh,” katanya.

Dalam pada itu, Sherry yang dihubungi enggan mengulas mengenai isu berkenaan dan tidak mahu perkara itu diperbesarkan serta menghormati Mark yang merupakan rakannya.


Caprice Hina Orang Kelantan, NGO Gesa Polis Siasat

Didakwa menghina rakyat Kelantan dalam satu kenyataannya, sebuah pertubuhan bukan kerajaan (NG0) membuat laporan polis terhadap penyanyi rap, Caprice.

Ia susulan tindakan Caprice yang didakwa mempersoalkan ramai rakyat Kelantan dalam satu majlis yang dihadiri oleh penceramah Dr Zakir Naik di Stadium Sultan Muhammaf IV.

Menerusi video yang dikongsikan di Intagram itu Caprice mempertikai orang Kelantan tidak faham ceramah dalam Bahasa Inggeris.

7 times go to Usrah, already know kick Fatwa… Ouchh Ouchh..Ouchh Ouchh – Who eat chili he shall taste spicy, Those who taste spicy will said my lips isn't insured – – Sapo2 yang tak faham translation ado kat bawah ni ?? – Tujuh Kali Pergi Usrah Sudah Pandai Tepis Fatwa… Amboi Amboi..Amboi Amboi.. – Siapa Makan Cili Dia Rasa Pedas, Siapa Rasa Pedas Kata Aku Cakap Lepas…

A post shared by  KELANTAN DARUL NAIM © (@igkelantan) on Aug 16, 2019 at 7:40am PDT

“Zakir Naik menggunakan 100 peratus bahasa Inggeris .Kalau anda tak boleh faham bahasa Inggeris asas yang saya selalu gunakan dalam video bagaimana pula kesemua 20,000 rakyat Kelantan di dalam stadium boleh faham kandungan ceramah itu?

“Saya tahu anada menipu saya. Anda angguk, angguk, angguk tapi jangan beritahu saya semua anda faham ceramah yang disampaikan dalam bahasa Inggeris. Tiba-tiba saja satu stadium dekat Kelantan boleh faham bahasa Inggeris,” katanya.

Malah, Caprice turut mengatakan negeri Kelantan mencatat angka terbanyak dalam masalah dadah, pembuangan bayi dan pedofil.

Menurut jurucakap bagi pertubuhan tersebut, Norlida Daud berkata tindakan itu menunjukkan satu kenyataan ego Caprice selaku seorang artis tempatan dan menyinggung rakyat negeri itu dan menggesa pihak polis menyiasat apa tujuan sebenar kenyataan itu dikeluarkan.

“Kenyataan artis berkenaan jelas telah menyinggung kami sebagai rakyat Kelantan, dan perbuatan berkenaan jelas adalah kenyataan ego beliau selaku seorang artis tempatan,” katanya.

“Kami memohon pihak polis menyiasat apakah tujuan sebenar dia mengeluarkan kenyataan yang amat dangkal sedemkikian dan mengambil tindakan sewajarnya,” jelasnya.


Wan Maimunah Sedih Aliff Syukri, Sajat Permainkan Namanya

Masih belum reda dengan video bergelek, nampaknya ada lagi kontroversi dicetuskan oleh usahawan kosmetik, Datuk Aliff Syukri dan Nur Sajat.

Terbaru, pelakon veteran Wan Maimunah meluahkan rasa sedih dan terkilan dengan tindakan Aliff Syukri dan Sajat yang mempermainkan namanya dalam sebuah video yang dikongsikan di Instagram.

Menerusi video tersebut, Aliff bertanyakan kepada Sajat siapakah pilihannya andai diberikan watak Wan Maimunah, Hantu Kak Limah (Dalimawati) atau Nyi Blorong.

Sajat pantas mempersoalkan mengapa dia diberikan watak keji dan langsung tidak sesuai dengan rupa parasnya yang seperti Ratu Cantik.

“Kenapa watak keji kau bagi. Muka cantik macam Miss Universe, Miss World bagi watak Hantu Kak Limah. Tak ada orang lain ke?”

Menerusi perkongsian di Instagram, Wan Maimunah memberitahu dia mendapat tahu tentang video tersebut daripada kenalannya dan hatinya sedih apabila dianggap wataknya keji.

Dalam pada itu, seperti sudah dijangka tindakan Aliff Syukri dan Sajat dikecam teruk oleh netizen. Rata-rata netizen berkata mereka tidak sepatutnya mempersendakan pelakon lagenda tanah air kita.

Malah, ada yang meminta Wan Maimunah mengemukakan saman berhubung perkara tersebut. Difahamkan, video yang dimuat naik itu sudah pun dipadamkan.


"Kami Watak Sampingan, Suami Saya Hanya Penyampai Radio"

Baru-baru ini tular mengenai selebriti menerima bayaran sebanyak RM160,000 bagi menjayakan sebuah teater yang akan dipersembahkan tidak lama lagi.

Namun ada pihak mempertikaikan nilai tersebut terlalu tinggi dan difahamkan selebriti tersebut meminta bayaran tinggi kerana mempunyai tanggungan besar.

Pelbagai spekulasi timbul, nama pelawak Johan dan isterinya, Ozlynn dikaitkan sebagai selebriti yang menerima bayaran tersebut. Bagaimanapun, Ozlynn menafikan dakwaan tersebut dan menyifatkan ia tuduhan tidak berasas kerana watak yang dibawa mereka hanyalah watak sampingan.

“Kenapa tak tanya pada Janna atau Syafiq? Sebab mereka berdua pelakon utama teater itu. Kami watak sampingan sahaja. Dialog tak banyak. Lagi pun suami saya hanya penyampai radio sahaja.

“Netizen boleh cakap apa sahaja. Kalau mereka cakap begitu, saya anggap ia doa. Mana tahu betul-betul mereka bayar kami RM160,000, ia rezeki anak,” katanya kepada mStar Online.

Terdahulu, nama Johan dikiatkan sebagai selebriti yang dibayar RM160,000 bagi membintangi sebuah teater namun ada pihak mempertikaikan nilai tersebut terlalu tinggi dan tidak sesuai dengan bakat lakonan dimiliki pelawak itu.


Kongsi Video Sajat Bergelek, Ibu Tegur Aliff Syukri

Umum mengetahui, isteri kepada usahawan kosmetik Datuk Seri Aliff Syukri iaitu Datin Seri Shahida kini berada di Tanah Suci Makkah bersama ibu mertuanya Bonda Rozita bagi mengerjakan ibadah haji.

Sedang isterinya menunaikan Rukun Islam kelima itu, tindakan Aliff Syukri memuat naik video Nur Sajat bergelek sakan menerima kecaman hebat daripada netizen.

BACA: Beli Beg Tangan RM200k Untuk Isteri, Netizen Sekolahkan Aliff Syukri

Menurut netizen video tersebut sangat keterlaluan dan menyifatkan Aliff seolah tidak menghormati isterinya yang berada di Makkah.

. . tag member korang dan jom buat #dancechallengecowokbaru mcm @nursajat23 nanti hadiah berupa wang tunak dari abg..Harap anda semua boleh bersabar saya faham terlalu ramai rakyat Malaysia yang inginkan dengar lagu yang paling sedap dan merdu di muka bumi ini sabar ya???? . abg dah post di youtube abg lirik lagu dan teaser lagu #cowokbaru gi di tvterlajaklaris nantikan rabu depan 12tghri lagu "cowok baru " di youtube sy (tvterlajaklaris) tag kawan kawan korang di ruangan komen di bawah yg tak zabarr tunggu lagu ni #cowokbaru ??? 5org yg bertuah yg tag akan memenangi wang duit raya dari saya…… pemenag saya akan PM dan sy akan posting di ig sy ..okey esok jam 6ptg nak tau pemenag?? kalau rajin tag lh kat ig storey.. nanti sy akan respost smuaaa????

A post shared by  Ohabangkosmetik (@aliffsyukriterlajaklaris) on Aug 15, 2019 at 4:51am PDT

Video tersebut turut mendapat perhatian ibunya, Bonda Rozita yang mengatakan anaknya itu tidak habis-habis mencetuskan kontroversi.

Menerusi satu perbualan WhatApp dikongsikan oleh Aliff, isterinya juga turut meluahkan rasa kesal dengan tindakan suaminya itu. Malah, isterinya turut mengatakan niat tidak menghalalkan cara.

Dalam pada itu, rata-rata netizen menyokong teguran Bonda Rozita buat anaknya. Tidak kurang juga ramai yang meluahkan rasa kasihan pada isterinya yang sedang mengerjakan ibadah.

Ini bukanlah pertama kali nama Aliff Syukri terpalit dengan kontroversi panas dan sudah beberapa kali juga ibunya memberikan teguran padanya. Apa pun diharap selepas ini Aliff lebih berhati-hati sebelum memuat naik sesuatu di media sosial.


Peminat Kecewa Ayda Jebat Tak Tercalon ABPBH32

Nampaknya, untuk edisi Anugerah Bintang Popular BH ke-32 (ABPBH32) kali ini agak mengejutkan apabila nama pelakon dan penyanyi, Ayda Jebat tiada dalam mana-mana kategori pencalonan Top 5.

Bagaimanapun Ayda menganggap perkara itu sebagai bukan rezekinya. Meskipun tidak tercalon, namun Ayda berkata dia akan tetap memberikan sokongan terhadap acara tersebut.

“Ini semua adat pertandingan. Saya anggap tiada rezeki dan akan terus memberikan sokongan kepada penganjuran ABPBH32.

“Lagipun, prinsip saya bukan mahu kejar trofi tetapi ,mendapatkan karya berkualiti bagi menghiburkan pencinta muzik dan mewarnai industri seni lakon. Itu lebih penting,” katanya kepada Harian Metro.

Dalam pada itu, menerusi kelab peminat AJScreamer, rata-rata peminatnya meluahkan rasa kecewa selepas mengetahui idola mereka tidak tersenarai dalam mana-mana kategori.

Untuk ABPBH32 kali ini, nama pelakon Mira Filzah meraih pencalonan terbanyak apabila tercalon dalam tujuh kategori.


“Sia-Sia Tua Tak Boleh Buat Anak, Suami Hampir Rebah Ke Bumi”

Baru-baru ini, Datin Alyah ada memuat naik sekeping fotonya berserta kata-kata semangat buat dirinya. Namun, perkongsiannya itu disalah ertikan apabila ada seorang netizen meninggalkan komen negatif.

Tiada angin tiada ribut, netizen itu juga secara tiba-tiba mempersoalkan tentang hal anak dan serta turut mengaitkan suaminya, Datuk Ramli MS.

BACA: “Saya Rasa Datuk Pemalu, Jadi Kurang Nak Kongsi Posting Di IG”

Tidak hanya berdiam diri, Alyah dilihat membalas komen individu tersebut. Alyah meluahkan rasa kasihan pada netizen itu dan meminta individu tersebut mempelajari Al-Quran supaya lebih menjaga hati orang lain.

“Kesian kat awak. Kerja jaga rumah tangga orang je. Allah SW tu sebaik-baik perancang. Cuba awak belajar baca Al-Quran dan kisah Nabi Insya-Allah awak akan jadi manusia yang peka dengan hati dan perasaan orang lain,” tulisnya.

Alyah turut mengingatkan netizen itu adakah dia tidak takut jika tidak mendapat kemaafan selepas menyakiti hati seseorang. Dalam pada itu, pengikutnya turut meminta Alyah supaya tidak melayan individu tersebut

Alyah atau nama sebenarnya Noor Hasliah Abu Hasan bernikah dengan Ramli di Indonesia pada 18 Mac 2013.


“Kalau Meluat, Jangan Ikut Saya Di IG”

Terdahulu, video gurauan yang dimuat naik oleh Izzue Islam menerima kritikan hebat apabila ada segelintir netizen menyifatkan tindakan isterinya, Awin Nurin biadap dan tidak menghormati suami.

Malah, ada yang meluahkan rasa jelik melihat gurauan mereka suami isteri di media sosial. Namun, Izzue berkata jika tidak suka melihat video gurauan mereka lebih baik jangan lagi ikuti Instagram miliknya.

“Kalau tak suka dan meluat melihat gelagat mahupun gurauan saya serta isteri, lebih baik jangan ikut saya di Instagram bagi mengelakkan rasa sakit hati.

“Sebenarnya, tiada apa yang salah pun kerana ia sudah menjadi perkara biasa buat kami. Saya dan isteri memang bergurau kasar. Semestinya saya takkan berkongsi video terbabit jika ia menyentuh sensitiviti. Sebaliknya, ia sekadar gurauan suami isteri,” katanya kepada BH Online.

Dalam pada itu, Izzue memberitahu dia tidak merancang setiap gurauan yang dimuat naik di Intagram dan peminat yang mengenali mereka pasti sedia maklum dengan gurauan mereka suami isteri.

“Saya ada terbaca komen mengatakan sudah muak melihat gurauan kami yang kononnya sama sahaja. Jadi, lebih baik ‘unfollow’ saya dan ikuti perkembangan mereka yang lebih kreatif dalam bergurau senda. Mereka yang mengenali kami pasti maklum gurauan spontan saya dan isteri.

“Kami pula tidak merancang setiap gurauan. Mana-mana yang dirasakan lucu, ia dikongsikan bersama peminat di Instagram. Mudah sahaja sebenarnya,” ujarnya.


Sarat Tujuh Bulan, Elfira Loy Cepat Letih & Tak Lalu Makan

Usia kandungan mencecah tujuh bulan dan bakal menyambut cahaya mata sulung pada Oktober ini, Elfira Loy memberitahu dirinya kini cepat rasa letih dan kurang selera makan.

Elfira berkata, dia semakin berat untuk melakukan melakukan sesuatu meskipun dia ingin melakukan pelbagai kerja. Ujarnya lagi, dia hanya menggemari makanan yang manis-manis sahaja tetapi perlu mengawal pengambilannya.

“Jadi, berat untuk buat macam-macam walaupun dalam kepala nak buat ini nak buat itu. Makan pun sudah tak ada selera. Yang manis sahaja okay tetapi kena kawal pula,” tulisnya.

Diruangan komen, ramai netizen memberikan pendapat bahawa usia kandungannya sekarang sememangnya membuatkan si ibu cepat penat. Malah, ada yang  berkongsikan tips pemakanan buat ibu yang sedang berbadan dua.

Kami mendoakan semoga proses kelahiran cahaya mata sulung Elfira dipermudahkan dan berjalan lancar.


Kata Enggan Sentuh Pelakon Wanita, Fikry Ibrahim Mungkir Janji?

Dalam ramai-ramai pelakon lelaki, Fikry Ibrahim antara yang dikagumi dan dipuji ramai dengan prinsipnya yang tidak mahu bersentuhan dengan pelakon wanita dalam drama yang dibintanginya.

Bagaimanapun, ramai peminatnya meluahkan rasa kurang senang dengan tindakannya menerusi drama terbarunya yang kini sedang ditayangkan di televisyen.

Menerusi drama tersebut, ada beberapa babak memaparkan Fikry bersentuhan dengan Tasha Shila yang memegang watak sebagai tunagnya di dalam drama tersebut.

Susulan itu, ada peminatnya menimbulkan prinsip Fikry sebelum ini yang dikatakan pernah berjanji tidak akan bersentuhan dengan mana-mana pelakon wanita.

Bagaimanapun ada yang berpendapat bukan mudah untuk menjaga batas apabila bergelar artis lebih-lebih lagi sebagai pelakon.  Ada yang mengatakan mungkin Fikry sekadar memenuhi permintaan pengarah.

Tidak kurang juga ada yang mempertahankan pelakon itu dengan mengatakan bahawa artis juga manusia biasa dan tidak terlepas dari melakukan kesilapan.


“Ben Amir Tu Memang Adik Saya, Tak Tahu Ke?”

Semalam menerusi Twitter, Lisa Surihani memuat naik status yang mengejutkan ramai pihak apabila dia mengaku bahawa pelakon drama Sweet Dreams iaitu Ben Amir merupakan adiknya.

Semuanya bermula apabila rata-rata netizen mengatakan bahawa wajah kedua-dua mereka mempunyai banyak persamaan dan seiras.

Tweet Lisa itu mendapat perhatian Ben Amir yang turut memuat naik status mengatakan jika ada mana-mana wanita yang ingin berkenalan dengannya perlu ambil hati Lisa terlebih dahulu.

Meskipun status mereka itu hanya gurauan semata-mata, namun ada yang mempercayainya. Malah, ada netizen yang gigih melakukan carian di Wikipedia.

Dalam pada itu, ada netizen mengharapkan Lisa dan Ben Amir akan digandingkan dalam satu drama. Namun menurut Lisa, jika hendak digandingkan pun biarlah untuk watak adik-beradik memandangkan wajah mereka yang sama untuk melakonkan watak pasangan kekasih.

Kalau sekali pandang memang nampak seiras. Betullah apa yang dikatakan orang, memang dalam dunia ini ada tujuh orang wajah seiras kita.


Umie Aida Terkedu Nampak Kalimah Allah Di Langit

Dijemput menjadi tetamu Allah untuk menunaikan ibadah haji, pelakon Datin Seri Umie Aida berkongsikan pengalaman yang tidak dapat dapat dilupakan apabila dapat menyaksikan kebesaran Allah di Tanah Suci.

Menerusi Insta Story, Umie berkongsikan video memaparkan keadaan langit pada waktu Maghrib di Masjidil Haram memperlihatkan awan berbentuk kalimah Allah.

“Masya-Allah, video say ambil semalam masa Maghrib, saya nampak kalimah Allah di langit.

“Masya-Allah, saya diamkan saja, takut mata saya saja nampak. Tapi bila saya post ada yang nampak kalimah Allah. Saya nak berkongsi untuk anda semua kekuasaan Allah SWT,” tulisnya.

Turut dikongsikan tiga rakaman video memaparkan keadaan langit berserta laungan azan Maghrib.

Umie kini berada di Tanah Suci Makkah bagi mengerjakan Rukun Islam kelima buat perkata kali ditemani suaminya, Datuk Seri Khairuddin Abu Hassan.


Berang Dengan Netizen, Fiza Halim Muat Naik Foto Tidak Berhijab

Bukan mudah bergelar selebriti, setiap tindak tanduk dan penampilan pasti akan menjadi perhatian. Malah, ada saja serba tak kena di mata netizen.

Menerusi Instagram, pelakon Fiza Halim meluahkan rasa berang dengan sikap netizen yang asyik mencari kesalahan artis. Kata Fiza tidak salah untuk memberikan komen atau nasihat tetapi biarlah ada batasnya dan tidak keterlaluan.

Fiza turut memuat naik fotonya tidak berhijab dimana gambar tersebut merupakan foto lamanya sebelum bertudung. Fiza mengakui dia bukan seorang yang baik namun sedang belajar ke arah itu.

“Nasihat boleh nasihat tapi biar berpada-pada dan paling best yag komen semua private account. Sebelum bercakap pasal aurat, mulut dan lidah kena jaga-jaga,” katanya.

Dalam pada itu, Fiza memberitahu dia tidak kisah kenyataannya itu membuatkan ramai yang tidak sukakan lagi dirinya atau hilang peminat kerana rezekinya selama ini bukan bergantung kepada netizen.


“Rasis? Belajar Tulisan Jawi Tak Mengislamkan Orang Pun”

Pasti ramai tahu sekarang ini kecoh mengenai pengenalan tulisan Jawi di sekolah vernakular. Ramai yang meluahkan rasa tidak puas hati dengan pembelajaran tulisan Jawi di kalangan pelajar.

Perkara itu turut mendapat perhatian pengarah Michael Ang yang memberi pendapatnya berhubung isu tersebut. Menerusi Instagram, Michael memberitahu dia tidak menolak pembelajaran tulisan Jawi kerana baginya ia tidak akan mengubah kepercayaan agama seseorang.

Salam semua! Posting bebelan! Jgn kecam Kalau Kita salah ya! Bagi aku la Kalau seseorang tu boleh berbahasa Dan fahami lebih dari dua jenis bahasa aku rasa dia ONZ sangat and pandai walaupun kadang2 rupanya bebal jugak! To me belajar bahasa takan mengIslam kan atau mengBuddist kan atau mengIndia kan seseorang itu! It is JUST A LANGUAGE! Peace n no Hatred! Luv u all!!!!

A post shared by  Michael Ang (@michaelang38) on Aug 13, 2019 at 11:12pm PDT

“Bagi saya belajar bahasa tidak akan mengIslam kan atau mengBuddist kan atau mengIndia kan seseorang itu kerana ia hanya satu bahasa,” tulisnya.

Perkongsian Michael itu mendapat sokongan positif daripada netizen yang berpendapat bahasa yang digunakan masih lagi bahasa Melayu tetapi ianya ditulis dalam bahasa jawi.

Kata netizen lagi, tulisan jawi juga adalah satu seni yang dipanggil kaligrafi. Netizen turut menekankan bahawa Jawi adalah tulisan dan bukanlah bahasa seperti yang disalah ertikan sesetengah pihak.


Siti Nurhaliza Jamu PM, Isteri Di Kediaman Sempena Ulangathun Perkahwinan

Bukan calang-calang majlis yang dianjurkan Datuk Siti Nurhaliza dan suami semalam apabila Perdana Menteri, Tun Dr. Mahathir Mohamad dan isteri Tun Siti Hasmah menjadi tetamu utama bagi meraikan ulangtahun perkahwinan dan hari jadi pasangan itu di kediaman miliknya semalam.

Menerusi Instagram, Siti meluahkan rasa terharunya dengan kesudian Tun M dan Tun Siti Hasmah menghadiri kediamannya di Kuala Lumpur. Malah kediaman Siti juga dihias indah oleh pereka tempatan sempena sambutan berkenaan.

Dalam majlis indah itu, Siti dilihat menghadiahkan Tun M hadiah istimewa serta mengalunkan beberapa buah lagu buat tetamu yang hadir. Manakala, Tun Siti Hasmah pula mempersembahkan bakatnya menggesek biola pada majlis itu.

Bertuah sekali penyanyi nombor satu kita dapat bertemu dengan Perdana Menteri Malaysia. Bukan senang dua tokoh berpengaruh Malaysia berada dalam satu gambar. Apapun selamat ulangtahun perkahwinan buat PM kita! (rtky/w)


Boy Iman Sahkan Sudah Bercerai Dengan Isteri

Tiada angin tiada ribut, Datuk Boy Iman mengakui sudah pun bercerai dengan isterinya Ida Anas pada April tahun lalu. Mahligai perkahwinan hanya mampu bertahan selama tujuh tahun, Boy Iman memberitahu bukan mudah menerima dugaan tersebut.

Perkara itu dimaklumkannya menerusi Instagramnya semalam. Menurut Boy Iman, dia dan isteri disahkan bercerai pada 20 April 2018. Ujarnya lagi, dia merahsiakan perceraian kerana sukar untuknya menerima hakikat perpisahan tersebut.

“Saya menerimanya sebagai satu yang positif dan cuba memberi motivasi, semangat kepada saya untuk menerima dugaan berat ini.

“Saya dah berpisah dengan isteri pada 20 April 2018 cuma kami cuba selindungkan perkara ini kepada umum dan pihak mahkamah kerana perlu masa untuk menerima hakikat kepahitan sebuah perpisahan kerana realitinya ia sangat menyedihkan.

“Apatah lagi yang menjadi mangsa selain hati kami adalah hati anak-anak kami,” tulisnya.

Meskipun berat menerima perceraian tersebut, Boy Iman tetap reda dengan aturan Allah. Dalam pada itu, Boy Iman memohon agar netizen mendoakan kebahagiaan bekas isteri dan anak-anaknya.

“Apa-apapun terima kasih atas keprihatinan anda dan perhatian yang diberi. Saya mohon doa dari anda untuk kebahagiaan saya, bekas isteri, anak-anak dan kebahagiaan anda jua di dunia dan akhirat.

“Inilah aturan yang terbaik dari Allah dan jodoh itu kerja Dia. Kita hamba-Nya bukan Tuhan maka redhalah apa yang Allah rencanakan utk kita,” tulisnya.

Boy Iman mendirikan rumah tangga dengan Ida Nas pada 11 November 2011 ketika berusia 31 tahun. Hasil perkahwinan mereka dikurniakan seorang cahaya mata, Norul Emmer.


"Saya Nampak Kelibat Wanita Berambut Panjang Seperti Saya"

Terbabit dalam filem terbaru, Dendam Pontianak, Nur Fazura mengakui pernah berdepan dengan pengalaman misteri ketika menjalani pengambaran. Menurut Fazura, beliau melihat kelibat seorang wanita berambut panjang mengurai menutup muka dan berkebaya putih seakan dirinya.

BACA: Fattah & Fazura Tak Hadir AME 2019, Tak Hargai Peminat

“Dalam pukul 3 pagi, beberapa kru minta saya tengok belakang dan nampak kelibat wanita memakai baju sama seperti saya. Memang sama, kebaya putih dengan kain sarung, cumanya rambutnya mengurai ke depan tak nampak muka”

Seram dengan pengalaman mistik yang dialaminya, Fazura bersyukur tiada gangguan sepanjang pengambaran berjalan. Malah suami, Fattah Amin turut berpesan agar beliau membaca surah Al-Quran sebelum memasuki rumah.

“Beberapa kali juga kelibat itu muncul di set pengambaran, mujurlah tiada yang kena gangguan dan semuanya berjalan lancar. Mujurlah balik rumah tak ada apa yang aneh berlaku, suami turut berpesan supayan baca ayat Kursi sebelum masuk rumah,” kongsinya kepada m Star Online.

Tak terbayang bagaimana perasaan Fazura ketika diganggu makhluk halus seperti ini, mujurlah tiada kejadian buruk berlaku. Filem ini bakal ditayangkan pada September ini di seluruh pawagam. (rtky/w)


“Terima Kasih Kepada Mereka Yang Mendoakan Kami”

Baru-baru ini, timbul spekulasi mengenai hubungan Sufian Suhaimi dan pelakon Jasmine Suraya Chin apabila penyanyi itu muncul memberi kejutan buat Jasmine dalam satu acara majlis.

Bagaimanapun, Jasmine berkata dia selesa berkawan rapat dengan Sufian dan tidak kisah jika netizen mengaitkannya dengan penyanyi lagu Di Matamu itu. Malah, Jasmine mengakui ‘jatuh cinta’ dengan lagu nyanyian Sufian.

“Kalau ada peminat yang nak kaitkan saya dengan Sufian, saya tak boleh berkata apa. Kami sebenarnya berkawan baik dan dia adalah penyanyi yang sangat berbakat.

“Setakat ini, tidak ada kecaman yang saya terima daripada netizen. Kepada yang mendoakan, saya ucapkan terima kasih,” katanya kepada Harian Metro.

Dalam pada itu, Jasmine berkata dia yang mengajak Sufian untuk keluar makan dan mereka selesa untuk berkongsikan pengalaman cinta masing-masing.

“Pada mulanya, saya mengajak dia keluar makan. Saya pun tak sangka dia akan datang dan berikan kejutan dengan menyampaikan lagu Di Matamu buat saya.

“Pengalaman kami dalam percintaan sebelum ini lebih kurang sama. Jadi, kami saling berkongsi cerita,” katanya.


“Saya Menangis Seperti Budak Kecil Tengok Kaabah Depan Mata”

Dijemput menjadi Allah untuk menjejakkan kaki ke Tanah Suci, Wany Hasrita berkata pengalaman pertamanya menunaikan haji sangat menakjubkan dan tidak akan dapat dilupakan.

Berkongsikan pengalamannya, Wany berkata dia menangis pertama kali melihat Kaabah di depan mata dan seperti tidak percaya dapat melihat secara dekat.

“Kali pertama melihat Kaabah, hanya Tuhan saja yang tahu. Saya menangis seperti budak kecil. Sepanjang tawaf, mata tidak berkelip melihat Kaabah kerana tak percaya sudah ada depan mata.

“Alhamdulillah, saya sudah selesai menunaikan ibadah haji. Bermula dengan menjaga ihram dan wukuf di Arafah, saya terus ke Muzdalifah mengutip batu untuk melontar jamrah. Selepas tengah malam kami ke Masjidil Haram untuk tawaf dan saie,” tulisnya.

Wany turut meluahkan rasa syukur urusan ibadah hajinya berjalan dengan lancar dan dipermudahkan. Menerusi perkongsiannya di Instagram itu, Wany berkata dia sudah membacakan doa yang dikirimkan peminat.

Terdahulu, Wany memberitahu dia mengerjakan Rukun Islam kelima itu atas jemputan daripada kerajaan Arab Saudi.


“Anak Lelaki Kena Kasar Sikit Bila Bergurau”

Gurauan pelakon Datin Elvina Mohamad dikecam netizen, malah ada pihak mengugut mahu membuat laporan polis susulan tindakannya memuat naik foto tangan dan kaki anaknya diikat menggunakan pita pelekat.

Enggan memanjangkan perkara berkenaan memandangkan isu itu sudah berlaku minggu lalu, Elvina berkata dia tidak pernah terdetik untuk menganiaya anak sendiri dan menasihati netizen supaya bertenang.

“Nasihat saya kepada sebahagian netizen yang kecoh mengenai anak saya, apa kata mereka berlapang dada dan bertenang. Takkan saya mahu menganiaya anak sendiri? Dalam gambar itu Karl tak menangis pun.

“Karl pandai beli jiwa kami yang ketika itu gundah kerana bapa mentua dimasukkan ke hospital dengan buat muka comel apabila diperlakukan sedemikian.

“Karl manja dengan ibu dan bapa saudara dia. Sewaktu menemani dan menziarahi bapa mentua, ibu dan bapa saudara Karl mengusik dengan melekatkan pita pelekat di tangan dan kakinya.

“Kalau benar apa yang dilakukan itu menganiaya anak saya, pasti kakitangan hospital akan tegur,” katanya kepada Harian Metro.

Bagaimanapun, Elvina berterima kasih kepada netizen yang prihatin dan bersusah payah membuat aduan kerana itu tandanya mereka sayangkan anaknya.

“Sejuk hati saya bila tahu ramai sayangkan Karl. Nasihat saya kalau sayang pun tak perlulah bersikap keterlaluan kerana saya dan suami tahu apa yang terbaik untuk anak kami. Anak lelaki kena kasar sikit bila bergurau,” katanya.


“Mungkin Nanti Ada Suami Yang Boleh Bimbing Saya”

Sejak membuat keputusan untuk tidak lagi mengenakan tudung selepas tiga tahun berhijab, nama Fathia Latiff tidak pernah terlepas daripada kecaman netizen. Sehingga kini, ruangan komen akaun Instagramnya masih lagi ditutup.

Mengakui masih lagi menerima komen kecaman daripada netizen, namun Fathia berkata dia akan tetap mengekalkan imej tidak bertudung demi mengejar cita-citanya dalam bidang nyanyian.

“Tidak dinafikan saya masih mendapat komen negatif daripada masyarakat, namun saya anggap mereka berkata demikian kerana sayangkan saya.

“Apa yang boleh saya katakan ialah ini karakter sebenar saya demi mengejar cita-cita sebagai penyanyi antarabangsa,” katanya kepada mStar Online.

Menyedari tindakannya itu adalah salah disisi agama, namun Fathia berkata dia berharap akan bertemu dengan bakal suami yang akan membimbingnya menjadi insan lebih baik.

“Saya faham apa yang saya lakukan adalah salah disisi agama, saya akui diri ini jahil. Namun siapa tahu saya bakal menemui calon suami yang dapat membimbing diri ini ke arah yang lebih baik suatu hari kelak,” ujarnya.


Pengalaman Haji Membuatkan Fizo Omar Rasa Insaf

Dijemput menjadi tetamu Allah bagi menunaikan ibadah haji tahun ini, Fizo Omar menyifatkan ianya salah satu momen terindah yang tidak akan dapat dilupakan.

Menurut Fizo, sepanjang mengerjakan ibadah haji, pelbagai pengalaman menarik yang dilaluinya. Berkongsikan pengalamannya, bermalam di Musdalifah memberi kesan mendalam pada dirinya.

Bermalam di Mudzalifah antara salah satu moment perjalanan haji yg xdpt aku lupakan dan memberi kesan mendalam dalam kehidupan aku. . Bak kata Ulama, suasana ini diibaratkan seakan akan padang Masyar nanti.beginilah keadaan kita semua menanti saat dipanggil dan dihitung amalan duniawi kita. . Siapa pun kau tetap sama sahaja.bayangkan jutaan manusia bermuhasabah diri di Mudzalifah dgn penuh harapan keampuanan dari Allah. . Pelbagai bangsa dr seluruh pelusuk dunia berkumpul dgn niat Lillahitaala tanpa mengira pangkat,darjat dan keturunan.kita sama sahaja di mata Allah.hanya amalan kita shaja membezakan kita semua. . Saat ini kita diuji tahap kesabaran dan pengorbanan kita dlm menjalankan tanggungjawab kita utk rukun Islam ke-5 ini. . Wahai sahabat sekalian, pasanglah niat utk ke sini dan rasai lah apa yg aku dah lalui.kalau dah mampu,xperlu ditanggung lagi kerana ia bkn shaja menjalankan rukun,tp pada aku pengalaman sebuah perjalanan mengenali diri sendiri dan mengenal kebesaran sang pencipta. . Semoga aku dijemput lagi dan dapat merasai pengalaman yg sgt berharga yg memberi keinsafan sehingga membuatkan aku merasa betapa kerdilnya diri ini. . Syukur Ya Allah aku diberi peluang yg sgt berharga ini.

A post shared by  fizoomar (@fizoomar) on Aug 12, 2019 at 2:01am PDT

“Bermalam di Muzdalifah antara satu perjalanan haji yang tidak dapat aku lupakan dan memberi kesan mendalam dalam kehidupan aku.

“Bak kata ulama suasana ini diibaratkan seakan-akan padang Mahsyar nanti, beginilah keadaan kita semua menanti saat dipanggil dan dihitung amalan duniawi kita,” tulisya di Instagram.

Dalam pada itu, Fizo turut menyeru umat Islam yang berkemampuan untuk menunaikan ibadah haji. Malah, Fizo turut mengharapkan agar dia diberi peluang untuk menjejakkan kaki lagi ke Tanah Suci

“Wahai sahabat sekalian, pasanglah niat untuk ke sini dan rasailah apa yang aku dah lalui.

“Kalau sudah mampu tidak perlu ditangguh lagi kerana ia bukan sahaja menjalankan rukun, tapi kepada aku pengalaman sebuah perjalanan mengenali diri sendiri dan mengenal kebesaran Sang Pencipta,” tulisnya.

Fizo merupakan antara selebriti popular yang berpeluang untuk menunaikan Rukun Islam kelima itu.


Sharnaaz Ahmad Mahu Pelaku Nora Anne Diseksa Sebelum Mati

Misteri kehilangan gadis istimewa Nora Anne sejak 4 Ogos lalu akhirnya terjawab selepas satu mayat wanita ditemui di hutan di Pantai, Seremban semalam.

Rata-rata netizen menzahirkan ucapan takziah dan simpati kepada keluarga mangsa. Malah, pelakon Sharnaaz Ahmad juga turut meluahkan rasa hiba dan amat berat sekali untuk menerima perkhabaran tersebut.

Menerusi Instagram, Sharnaaz berkata jika kematian gadis berusia 15 tahun itu berpunca daripada perbuatan jahat mana-mana individu, dia mahu pelaku terbabit diseksa sebelum dihukum mati. Malah, Sharnaaz turut menggesa kerajaan agar tidak menghapuskan hukuman mati.

Meskipun setakat ini masih belum disahkan lagi punca kematian remaja berkenaan, namun rata-rata netizen menyokong kenyataan Sharnaaz itu.

Bagaimanapun, ada netizen memberikan pendapat mereka supaya tidak membuat sebarang spekulasi memandangkan proses bedah siasat masih lagi belum selesai.

Terdahulu, Nora Anne hilang dari bilik penginapan keluarganya di sebuah resort di Pantai, Seremban sejak 4 Ogos lalu.

Selepas 10 hari operasi mencari dan menyelamat (SAR), polis menemui mayat wanita berkulit putih, kira-kira 2.5 kilometer dari resort The Dusun, Pantai, tengahari semalam.


“Saya Yang Tak Jadi Kahwin, Orang Lain Pula Menggelabah”

Kini sudah berusia 37 tahun, Remy Ishak mengakui ada terfikir untuk menamatkan zaman bujang. Bagaimanapun Remy memberitahu buat masa ini dia mahu fokus pada karier lakonannya terlebih dahulu.

Masih belum menemui pengganti selepas episod putus tunangnya Februari lalu, Remy meminta para peminatnya mendoakan yang baik-baik. Katanya lagi, jika sudah bertemu jodoh, dia akan war-warkan kepada umum.

“Bohonglah kalau saya cakap tak pernah fikir soal kahwin tetapi buat masa ini perlu beri sepenuh perhatian terhadap karier lakonan.

“Saya masih solo dan belum bertemu pengganti. Kalau ada jodoh, saya akan beritahu. Saya juga mohon semua peminat mendoakan yang baik-baik sahaja,” katanya kepada Harian Metro.

Pernah mengeluarkan kenyataan akan berkahwin pada 20 Februari 2020, Remy menjelaskan ia sekadar gurauan sahaja dan tidak sangka perkara itu disensasikan.

“Saya bergurau sahaja dengan pihak media apabila mengumumkan tarikh majlis kahwin. Tak sangka pula ia jadi sensasi. Saya yang tak jadi kahwin, orang lain pula yang menggelabah,” katanya.

Terdahulu, Remy pernah mengikat tali pertunangan dengan seorang ahli perniagaan, Ezza Yusof pada Mei 2017 namun hubungan mereka berakhir pada Februari lalu.


“Jangan Terlalu Control, Insya Allah Suami Tak Cari Lain”

Boleh dikatakan sekarang semakin banyak kes suami curang sedangkan sudah mempunyai isteri yang baik dan cantik. Tidak dapat dipastikan apa lagi yang kurang di mata suami.

Usia perkahwinannya bersama Allahyarham Johan Nawawi sudah hampir 25 tahun, pesanan oleh penyanyi Nora Ariffin ini mungkin boleh dijadikan pedoman buat isteri di luar sana supaya suami tidak akan mencari yang lain.

Malah, Nora memberitahu dia turut mengamalkan pesanan dari ibunya untuk menjaga suami dan bagaimana untuk menjadi isteri yang baik.

“Bersama satu-satunya ibu tercinta, antara nasihat yang sentiasa dipegang untuk menjadi isteri yang baik. Ma selalu pesan… Nak jadi isteri yang baik kena jaga makan pakai suami.

“Jangan bagi orang gaji yang buat, taat pada suami, patuhi hak dia dan jangan terlalu control suami. Insya-Allah suami tak akan cari lain,” tulisnya.

Kebanyakan kes cerai banyak terjadi pada pasangan muda. Apa pun diharap pasangan muda di luar sana dapat mengambil perkongsian Nora ini sebagai satu nasihat untuk mengukuhkan lagi hubungan suami isteri.


Netizen Ugut Lapor Polis, Elvina Nafi Dera Anak

Niat hanya mahu bergurau, tindakan pelakon Datin Elvina Mohamad yang memuat naik foto tangan dan kaki anaknya diikat menggunakan pita pelekat perubatan menimbulkan rasa kurang senang netizen.

Malah ada yang menuduhnya mendera anak lelakinya, Karl Mateen yang berusia lapan bulan. Bagaimanapun, Elvina menafikan tuduhan tersebut serta menjelaskan bahawa dia tiada niat mendera anaknya seperti yang didakwa.

“Tak sangka apabila saya post gambar itu di Instagram, ia menjadi isu besar. Siap kaitkan saya dengan orang lain kerana dera anak.

“Mereka ini sangat melampau! Takkan lah saya nak dera anak saya sendiri, ia hanya gurauan. Kapsyen itu sahaja sudah menunjukkan yang saya hanya bergurau. Takkan lah mereka tak boleh nak fikir?

“Lagipun saya guna pita pelekat hospital dan dia gelak sahaja. Tak mungkin saya nak buat benda yang tak betul?

“Saya bukan bodoh sangat sampai nak dera anak sendiri, nak bagi anak sendiri terseksa. Saya pun pelik, saya upload hanya untuk bergurau pun mereka nak jadikan isu besar,” katanya kepada mStar Online.

Dalam pada itu, Elvina berkata dia tidak gentar jika ada netizen yang mengugutnya untuk membuat laporan polis berhubung tindakannya itu. Katanya lagi, netizen sengaja memperbesarkan isu tersebut.

“Ada yang siap DM saya ugut nak buat report polis. Saya rasa mereka sengaja nak besar-bsarkan isu itu sampai nak report polis, report gambar itu sampai kena removed dengan Instagram.

“Kalau mereka betul-betul mahu buat report polis, silakan. Saya boleh bawa anak saya sekali pergi balai polis,” ujarnya.


“Teruk Keluarga Dihina, Dikafirkan, Dihukum Masuk Neraka”

Turut terpalit dengan kontroversi telefilem Demi Tuhan Aku Bersaksi, pelakon Yana Samsudin meluahkan rasa sedih apabila ahli keluarganya juga turut menjadi mangsa hinaan dan fitnah.

Perkara itu diluahkan oleh Yana menerusi ruangan komen di Facebook Dr. Kamilin Jamilin yang merupakan pensyarah Fakulti Pengajian Al-Quran dan As-Sunnah di Universiti Sains Islam Malaysia (USIM).

Difahamkan, Dr. Kamilin antara individu yang berkesempatan menonton telefilem tersebut bersama Mufti Wilayah Persekutuan, Datuk Dr. Zulkifli Mohamad Al-Bakri. Menurut Yana, dia terpaksa menanggung fitnah selama seminggu gara-gara kontroversi isu tersebut.

“Saya sebak sebab teruk ahli keluarga dihina dikafirkan, dihukum masuk neraka. Seminggu tanggung fitnah,” katanya.

Dalam pada itu menerusi posting tersebut, Dr. Kamilin berkata persepsi negatif itu timbul mungkin kerana poster dan gambar yang tersebar, namun beliau mengakui cerita tersebut banyak nilai pengajaran.

Terdahulu, suaminya Fadzil Zahari, selaku penerbit telefilem terbabit dikecam teruk malah turut dicop sebagai ahli neraka. Tidak mudah melatah, Fadzil berkata netizen terlalu cepat menjatuhkan hukum tanpa mengetahui isi sebenar naksah tersebut.


Neelofa Rasai Hujan Turun Di Arafah Undang Rasa Insaf

Daripada cuaca panas terik disusuli hujan lebat ketika umat Islam melaksanakan wukuf di Padang Arafah beberapa hari lalu ternyata memberi keinsafan buat pelakon dan pengacara, Neelofa.

Dijemput menjadi tetamu Allah bagi mengerjakan ibadah haji tahun ini, Neelofa menyifatkan ianya pengalaman yang tidak akan dilupakan. Neelofa turut meluahkan rasa syukur apabila Allah menurunkan hujan tatkala cuaca ketika itu panas terik.

BACA: Mahu Fokus Ibadah Haji, Neelofa Tak Main Facebook & Twitter

“Semalam semasa wukuf saya berada di luar khemah dan baru mula berdoa dalam satu jam. Ketika itu masih panas dan ramai jemaah masih di dalam khemah.

“Kemudian angin kuat dan berpasir pelik sebab tak sangka hari wukuf jadi berangin dan sejuk. Kemudian hujan mula turun. Saya dan mak sahaja berada di luar khemah. Perasaan semasa hujan turun ni hanya Allah yang tahu. Tergamam, tak terkata,” tulisnya.

Turut berkongsikan pengalaman indah itu di Insta Story, Neelofa berkata dia turut menyaksikan umat Islam keluar dari khemah untuk melihat fenomena perubahan cuaca itu serta menadah tangan berdoa kepada Allah.

Dalam pada itu, Neelofa berharap perkongsiannya itu dapat memberi manfaat kepada pengikutnya dan mendoakan agar para pengikutnya turut dijemput untuk menjadi tetamu Allah ke Tanah Suci.


“Tak Kisah Nak Komen, Kamu Yang Akan Menjawab Dengan Tuhan”

Membawa watak seorang maknyah menerusi telefilem Demi Tuhan Aku Bersaksi, pelakon Syafie Naswip turut menerima tempias kecaman daripada netizen yang melemparkan komen negatif di media sosialnya.

Meskipun dikritik dan dikecam teruk, namun Syafie mengatakan dia tidak kisah dengan apa yang dikatakan oleh netizen. Kata Syafie lagi, apa saja komen netizen akan dijawab oleh mereka sendiri dengan Tuhan kelak.

“Apa-apa pun, segala persoalan yang terucap atau tertulis di media sosial adalah persoalan tentang diri kamu sendiri. Apa yang kamu cari dalam hidup kamu.

“Jika kamu kerap mencari kesalahan, maka negatif yang kamu dapat. Jika kamu mencari erti hidup yang baik-baik, maka perkara baik akan melanda hidup kamu.

“Saya tak kisah kamu ingin tulis sebanyak mana komen di Instagram kerana kamu yang membuka aib kamu sendiri. Ruangan itu wakaf dosa untuk diri sendiri. Yang akan menjawab dengan Tuhan juga nanti adalah kamu,” tulisnya menerusi Insta Story.

Menurut Syafie lagi, meskipun watak yang dilakonkannya itu bertentangan dengan agama Islam namun baginya itu adalah salah satu cara dirinya sebagai anak seni untuk berdakwah.

Terdahulu, ramai yang mempersoalkan drama tersebut dan menyifatkan ia akan memberi imej buruk kapada sekolah tahfiz. Malah, ada yang mencadangkan supaya diadakan petisyen bagi membatalkan siarannya.


“Saya Tak Nak Drastik, Saya Perlukan Ruang”

Tampil berpakaian lelaki sempena Hari Raya Aidiladha tahun ini, usahawa kosmetik Safiey Illias meluahkan rasa syukur dapat menunaikan janji kepada kedua ibu bapanya.

Menerusi Instagram, Safiey memberitahu raya tahun lalu adalah tahun terakhir dia memakai pakaian wanita. Malah, Safiey turut menyifatkan inilah pengorbanan terbesar dalam hidupnya.

Dalam pada itu, Safiey turut meminta orang ramai mendoakan yang baik-baik untuk dirinya. Safiey berkata dia masih lagi mencari hidayah dan memerlukan ruang untuk berubah.

“Saya tunaikan janji saya. Raya lepas saya cakap last pakai baju perempuan. Hari Raya Qorban saya janji dengan mak dan ayah pakai lelaki. INILAH PENGORBANAN SAYA YANG SGT BESAR.

“Doakan saya yang baik-baik saya sentiasa berdoa dan masih mencari hidayah. Kayuh pelan-pelan, saya tak nak drastik. Saya perlukan ruang. Dua bulan setengah dah pakai laki. Janji Allah sayang, Nabi sayang dan paling penting mak ayah dan keluarga gembira,” tulisnya.

Diruangan komen, rata-rata pengikutnya meluahkan rasa gembira serta memberikan reaksi positif dan kata-kata semangat kepada Safiey untuk kembali ke fitrah asalnya.

Terdahulu, kisah penghijrahan Safiey Ilias menggemparkan Malaysia apabila nekad untuk kembali menjalani fitrah asalnya yakni sebagai seorang lelaki sejati.

Bagaimanapun sekitar Disember 2017,  Safiey mengejutkan ramai pihak apabila kembali tampil berpakaian wanita.


Bertudung Bawal, Siti Nurhaliza Dipuji Cantik Macam Anak Dara

Kalau dah bergelar penyanyi nombor satu negara, apa saja yang dimuat naik di media sosial pasti akan mendapat perhatian ramai. Tampil bertudung bawal di Hari Raya Aidiladha, Datuk Seri Siti Nurhaliza menjadi bualan hangat netizen.

Rata-rata netizen memuji Siti kelihatan seperti anak dara ketika di awal penglibatannya di dalam industri hiburan tanah air meskipun sudah berusia 40 tahun.

Kata netizen lagi, dengan penampilan seperti itu tiada siapa akan menyangkan bahawa beliau sudah berkahwin dan mempunyai seorang cahaya mata.

Malah ramai yang meminta Siti lebih banyakkan memakai tudung bawal kerana suka melihat penampilannya seperti gadis remaja belasan tahun.


“Pengikut Kami Sedih Mak Ayah Tak Ajar Mengaji”

Boleh dikatakan ramai yang mengikuti Instagram pelawak Johan dan Ozlynn Waty untuk melihat telatah mereka anak beranak yang memang menghiburkan. Malah, ramai yang menjadikan keluarga ini contoh dalam mendidik anak-anak.

Baru-baru ini, Ozlynn mendedahkan dia menerima banyak mesej daripada remaja yang berkongsikan masalah keluarga serta teringin untuk mempunyai ibu bapa seperti mereka. Ada yang meluahkan rasa sedih kerana tidak pernah diajar mengaji oleh ibu bapa.

“Kami menerima pelbagai luahan menerusi komen dan mesej peribadi. Kata mereka, seronok jika dapat ibu dan bapa seperti kami. Ada juga yang sedih apabila tidak pernah diajar mengaji.

“Apabila membuat luahan sebegitu, menjadi tanggungjawab saya untuk menasihati mereka. Setiap ibu dan bapa ada cara didikan tersendiri. Jadi, usah dibanding-bandingkan kerana manusia diberi sifat dan sikap berbeza.

“Saya meminta mereka hanya mengikut teladan baik ditunjukkan ibu bapa masing-masing, bukan sesuatu yang tidak elok,” katanya kepada BH Online.

Ozlynn berkata dia turut menasihati remaja-remaja tersebut untuk belajar mengaji dengan sesiapa sahaja dan mengubah diri mereka sendiri jika berazam untuk menjadi insan lebih baik.

“Belajarlah mengaji daripada sesiapa. Saya amat berharap, sekurang-kurangnya nasihat saya diambil bagi menguatkan diri masing-masing kerana ujian Tuhan tidak sama,” katanya.

Suka sangat tengok Johan dan Ozlynn didik anak-anak mereka. Paling suka bila tengok mereka solat jemaah bersama setiap hari. Diharap setiap perkongsian mereka dapat dijadikan contoh buat ibu bapa diluar sana.


Rihana Oksana Luah Rasa Bersalah Anak Jatuh Sakit

Beberapa minggu lalu, nama bekas Ratu Cantik Rusia, Rihana Oksana Petra menjadi perhatian ramai apabila peguam Sultan Kelantan mengesahkan sudah menghantar surat cerai talak tiga kepada pihak peguam Rihana.

Menerusi entri terbaru di Intagram, Rihana meluahkan minggu lalu merupakan minggu yang menyedihkan. Malah anak lelakinya, Tengku Ismail Leon Petra jatuh sakit.

“Minggu lalu antara minggu yang sungguh menyedihkan dan memberi tekanan kepada saya. Buat pertama kali, anak saya Leon jatuh sakit. Leon mengalami otitis atau radang dalam telinga kerana saya tidak menyelimutkannya dengan selimut tebal selepas mandi.

“Cuaca pada waktu itu sungguh sejuk iaitu 6 darjah celcius lebih-lebih lagi kami tinggal di luar bandar Moscow,” katanya.

Dalam pada itu, Rihana turut rasa bersalah terhadap anaknya kerana terpaksa memberikan antibiotik dos yang tinggi kepada Leon. Rihana turut berterima kasih di atas sokongan netizen yang mendoakan kesihatan yang baik buat Leon.

“Walaupun perkara itu sudah berlalu namun saya rasa sangat bersalah terhadap Leon. Saya terpaksa memberikannya antibiotik dengan dos yang kuat walaupun usianya baru sepuluh minggu kerana masalah telinga yang dihadapinya boleh menyebabkannya hilang daya pendengaran.

“Leon juga mengalami masalah tidur dan hilang selera makan. Bagi setiap ibu bapa, perkara paling ngeri yang dihadapi adalah apabila insan tersayang jatuh sakit,” tulisnya.

Terdahulu, Rihana Oksanamencabar baginda melakukan ujian DNA terhadap bayi berkenaan apabila peguam Koh Tien Hua mempersoalkan bukti mengatakan Sultan Muhammad V adalah bapa kandung kepada bayi tersebut.


Dua Hari Nak Majlis Bertunang Muka Breakout? Ikuti Tips Gadis Ini Untuk Dapatkan Kulit Muka Flawless!

Setiap orang memiliki jenis kulit yang berlainan dan pada kebiasaannya untuk mendapatkan kulit wajah yang cantik, bersih dan berseri memerlukan penjagaan asas yang betul sesuai dengan jenis kulit wajah seseorang itu.

Namun perkara paling merengsakan atau annoying apabila majlis pertunangan semakin hampir adalah bila hadir ‘sahabat’ yang tidak diundang — ya, jerawat di muka yang muncul di saat saat akhir.

Seorang gadis bernama Aina yang baru sahaja melangsungkan majlis pertunangan baru baru ini berkongsi tentang tips penjagaan kulit wajahnya menjelang hari bahagia dengan mengamalkan produk Almas Skincare iaitu Snow Cleanser, Gold Serum & Silk Foundation.

Snow Cleanser keluaran Almas ini mampu menghapuskan sel-sel kulit mati, menjadikan tona kulit menjadi lebih sekata, memberikan cucian yang mendalam secara lembut, menyingkirkan minyak, kotoran dan make-up, mencerahkan kulit wajah, mengembalikan kesegaran wajah, menghilangkan blackhead & whitehead, menghalang penghasilan sebum yang berlebihan serta melembapkan kulit secara mendalam.

“Untuk Snow Cleanser, harga pun tak mahal. Sebelum ni guna juga produk tempatan lain tapi muka berminyak & jerawat mula tumbuh. Jadi bila gunakan Snow Cleanser ni alhamdulillah sangat sebab memang berkesan. Banyak fungsi tau, nak guna untuk makeup remover boleh, tak keringkan kulit pula tu”

Selepas selesai membersihkan muka, Aina menggunakan Gold Serum untuk memudarkan garis halus di wajah, menegang & melembapkan kulit serta merawat masalah jerawat, parut jerawat, jeragat & kulit kusam yang ada.

Gold Serum ini juga bertindak melalui 3 lapisan kulit untuk menjadikan kulit lebih cerah, melicinkan dan melembutkan kulit wajah, merawat sel kulit mati, melambatkan proses penuaan, mengecil dan menutup liang pori selain membuatkan make-up tahan lebih lama dan glowing.

“Gold Serum ni paling magic pernah cuba, highly recommended. Gold Serum ni dia all-in-one, penting untuk rawat kulit kita, muka akan jadi lebih halus & lembut. Memang best pakai. Kesan cepat pula tu. Yang mana jerawat & parut-parut dekat muka cepat hilang. Memang puas hati. Gold Serum ni pengganti krim siang & krim malam sebab tak gemar pakai krim, leceh nak sapu,” tambah Aina lagi.

Silk Foundation ini mampu mengekalkan kelembapan wajah sepanjang hari supaya kulit tidak kering, mampu menutup cela pada wajah dan memberikan full coverage supaya tidak memberikan kesan capuk pada wajah anda. Sesuai untuk dipakai sepanjang hari, Silk Foundation ini tidak berminyak dan tidak akan menyumbat liang pori di wajah anda.

Silk Foundation keluaran Almas Skincare ini juga mampu bertahan sehingga 24 jam menjadikan wajah anda glowing dan flawless sepanjang hari.

“Ini semua apa yang Aina guna dan amalkan. Sebelum ni guna produk lain termasuk produk drugstore tapi kesan tak sehebat Almas Skincare. Sebelum ni kulit wajah tak secerah dan licin seperti sekarangg. Dulu ada juga jerawat & parut-parut jerawat, kulit kusam. Hanya cover dengan foundation je”

“Tapi sekarang hasil beberapa bulan gunakan Almas Skincare, berjaya mengubah kulit yang berparut dan kusam,” luah Aina yang kini mampu tersenyum kerana kulitnya sangat halus, licin & glowing serta flawless.

Jika anda mempunyai masalah jerawat di muka atau apa sahaja masalah kulit wajah, Snow Cleanser, Gold Serum & Silk Foundation keluaran Almas ini adalah pilihan yang tepat untuk merawat kulit wajah anda supaya kelihatan cantik, bersih licin, glowing dan gebu.

Dapatkan Snow Cleanser, Gold Serum & Silk Foundation anda dengan harga yang sangat menarik sekarang dengan klik http://60192122005.wasap.my/ hari ini!

Untuk keterangan lanjut boleh layari laman web www.almas.com.my, Facebook rasmi ALMAS Beauty & Health atau Instagram @almasbeautyhealth.


Mahu Fokus Ibadah Haji, Neelofa Tak Main Facebook & Twitter

Berangkat ke Tanah Suci Rabu lalu bagi menunaikan ibadah Haji, Neelofa memberitahu dia tidak akan mengendalikan dua laman sosial miliknya sehingga dia pulang daripada mengerjakan rukun Islam Kelima itu.

Menerusi satu entri, Neelofa menitipkan satu pesanan dimana akaun Facebook dan Twitter rasminya akan dikendalikan oleh pihak pengurusannya sepanjang keberadaannya di Tanah Suci.

Perkongsiannya itu mendapat reaksi positif daripada netizen yang mahu Neelofa melupakan sebentar urusan perniagaan dan memberi fokus pada ibadah haji. Dalam pada itu, ramai yang mendoakan buat Neelofa agar dipermudahkan segala urusan disana.

Tahun ini merupakan kali kedua Neelofa menunaikan ibadah haji. Kali pertama Neelofa menunaikan haji adalah pada tahun 2016. Namun apa yang berbeza tahun ini Neelofa ke Tanah Suci bersama ibunya serta dua adik lelakinya.


Netizen Teruja Nur Sajat Ditawar Berlakon KL Gangster

Meskipun sering terpalit dengan kontroversi panas, namun masih ramai netizen berminat untuk mengetahui perkembangan terbaru usahawan kosmetik, Nur Sajat. Boleh dikatakan apa saja yang dikongsikan oleh Sajat di media sosial pasti akan menjadi perhatian ramai.

Kini sibuk dengan perniagaan bengkungnya, rupanya dalam diam baru-baru ini Sajat ditawarkan berlakon daripada SKOP Production untuk membintangi siri KL Gangster Underworld musim kedua yang akan disiarkan di platform digital iflix nanti.

Perkara itu dikongsikan oleh Sajat di Instagramnya berserta perbualan Whatsapp tawaran tersebut. Menerusi perbualan tersebut, Sajat ditawarkan berlakon dalam satu babak di Brothel.

Perkongsian tersebut mendapat pelbagai reaksi daripada netizen yang teruja untuk melihat lakonan Sajat. Namun, seperti biasa mata netizen memang tajam daripada biasa serta membuat ‘selidikan’  dan sudah mengetahui watak apakah yang akan dilakonkan oleh Sajat nanti.

Dalam pada itu, ada yang mengatakan beruntungnya Sajat mendapat tawaran berlakon daripada syarikat produksi besar. Malah ada yang berharap Sajat akan tercalon dalam pelakon pembantu wanita terbaik kelak.


“Saya Tak Rasa Pun Isteri Saya Biadap”

Baru-baru ini, video gurauan yang dimuat naik oleh Izzue Islam menerima kritikan hebat apabila ada segelintir netizen menyifatkan tindakan isterinya, Awin Nurin sangat biadap dan melampau.

Video yang dikecam itu memaparkan isterinya menconteng wajah Izzue ketika sedang tidur. Tidak mudah melatah dengan kritikan tersebut, Izzue mengatakan itu cara mereka bergurau antara suami isteri dan tidak semua orang sukakan cara mereka.

“Apa yang Izzue boleh katakan dekat sosial media ni kita tak boleh nak sekat orang untuk berkata apa sahaja yang mereka suka.

“Dia orang suka ke, tak suka ke itu mereka punya pandangan. Jadi pada Izzue apa yang Izzue rasa okay dan sesuai untuk share, Izzue post sajalah. Saya tak rasa pun isteri saya biadap sebab itu adalah cara kami bergurau sebagai suami isteri,” katanya kepada Media Hiburan.

Kata Izzue lagi, dia juga pernah melakukan perkara sama terhadap isterinya dan mereka sudah biasa dengan gurauan kasar seperti itu. Bagaimanapun, Izzue berkata dia meminta maaf kepada netizen yang kurang senang dengan gurauan tersebut.

“Mungkin Orang di luar sana rasa macam kami ni kasar dalam bergurau. Tapi apa-apa pun Izzue dan isteri minta maaf kalau ada yang tidak selesa dengan gelagat kami,” katanya.


“Sumpah Dengan Nama Allah Saya Tak Ceraikan Adira”

Baru saja menimang cahaya mata ketiga semalam, timbul khabar angin mendakwa penyanyi Adira Suhaimi telah diceraikan suaminya, Dato Red ketika sedang sarat hamil.

Tampil membuka mulut mengenai isu itu, Adira menafikan sekerasnya dakwaan dia wanita yang dikatakan hadir ke kamar mahkamah seperti yang ditulis di sebuah ruangan gosip portal hiburan itu baru-baru ini.

“Saya ada dengar cerita ini dan ramai juga yang menyebut nama saya. Walaupun gosip itu tidak menyatakan siapa artis wanita itu, tapi ramai yang membuat spekulasi ia adalah saya.

“Saya sebenarnya malas nak bercakap perkara sama berulang kali terutama gosip remeh dan berita yang sengaja direka untuk melemahkan saya. Dari dulu sampai sekarang, saya takkan layan dan buat tak tahu saja.

“Saya tidak mahu memeningkan kepala memikirkan perkara yang tak betul. Biarlah orang nak cakap apa, yang penting saya dan suami tahu kebenarannya,” katanya kepada Harian Metro.

Dalam pada itu, Dato Red akui terkejut dengan khabar angin tersebut dan menyifatkan gosip itu sangat mengarut. Katanya lagi, beliau masih waras dan tidak akan melakukan perkara sedemikian.

“Saya bersumpah dengan nama Allah, saya tidak buat perkara itu. Sangat terkejut depan apa yang diperkatakan. Saya masih waras untuk buat semua ini. Selagi saya ada kudrat dan bernyawa, saya akan terus menjaganya dengan anak-anak,” katanya.

Ada saja mulut jahat nak porak perandakan rumah tangga orang. Netizen pun janganlah sewenang-wenangnya membuat spekulasi tanpa sebarang bukti jelas. Apa pun selamat berpantang diucapkan kepada Adira.


Berseluar Ketat, Netizen Kecewa Perubahan Mendadak Mira Filzah

Dikenali dengan imej sopan, sejak kebelakangan ini nama Mira Filzah menjadi bualan netizen dan ramai memperkatakan tentang cara pemakaiannya dikatakan tidak sesuai dengan imej wanita muslimah.

Muncul dengan drama terbaru Sweet Dreams, cara pemakaiannya kian berubah daripada penampilan asal. Foto terbaru yang dimuat naik di Instagram, dimana Mira dilihat mengenakan seluar kulit ketat ternyata mengejutkan netizen.

Malah netizen turut meluahkan rasa kecewa dengan perubahan mendadak tersebut yang dilihat juh berbeza dengan imejnya dahulu. Netizen mengkritik seluar yang dipakai Mira itu menampakkan bentuk kakinya.

Tidak kurang juga rata-rata netizen mahukan imej Mira dahulu yang lebih sopan dan menutup aurat. Bagaimanapun ada yang mempertahankan pelakon itu dengan mengatakan pakaian tersebut masih sopan kerana Mira memakai baju labuh.


Luna Maya Sedang Hangat Bercinta Dengan SM Faisal?

Kalau dah cantik, memang tak sah kalau tidak dikaitkan dengan mana-mana jejaka tampan. Sebelum ini pelakon popular Indonesia, Luna Maya pernah dikaitkan dengan ahli perniagaan, Datuk Wira SM Faisal Nasimuddin.

Bagaimanapun, Luna memberitahu hubungan mereka berdua tidak lebih dari hanya sebagai seorang kawan biasa.

Namun, sejak semalam sedang hangat diperkatakan di media tempatan di Indonesia pelakon popular Luna Maya dikatakan sedang hangat bercinta dengan ahli perniagaan tersebut. Malah, kedua-dua mereka dikatakan saling memuat naik ucapan cinta di Insta Story.

Memetik laporan detik.com, Luna ada memuat naik Insta Story dengan ucapan ‘I Love You’ diiringi lagu romantis dan Faisal dilihat ada memuat naik fotonya di Itali beserta status ‘Lots of Love’.

Perkongsian Faisal itu dibanjiri dengan komen oleh peminat Luna Maya yang teruja dan beranggapan ucapan tersebut sememangnya untuk pelakon dari seberang itu. Malah, ada yang mengatakan Faisal ke negara Eropah itu untuk mencari lokasi majlis perkahwinan.

Tidak kurang juga ramai yang menyatakan beliau sangat secocok dengan Luna Maya serta mendoakan agar mereka segera berkahwin. Sebelum ini juga, Luna Maya dilihat ada memuat naik foto bersama keluarga Faisal.


“Saya Mengaku Silap Tak Peka Dalam Pemilihan Pakaian”

Pakaiannya dikritik terlalu ketat dan tidak sesuai ketika memberi ceramah motivasi baru-baru ini, Janna Nick memohon maaf di atas kesilapannya itu dan menerima teguran tersebut secara positif.

Janna mengakui kekilafannya kerana tidak peka dalam pemilihan pakaian ketika itu dan sedar dia sepatutnya berpakaian lebih sopan terutama di hadapan umum.

“Saya mengaku memang silap saya yang tidak peka dalam pemilihan pakaian ketika itu. Ini kali pertama saya dijemput untuk memberi ceramah motivasi dan mungkin disebabkan itu saya tidak pasti mengenai cara pemakaian yang betul.

“Insy-Allah saya akan perbaiki kalau selepas ini dipanggil lagi untuk memberi ceramah dan memakai baju mengikut kesesuaian acara. Saya ambil perkara ini secara positif saja,” katanya kepada mStar Online.

Kata Janna, dia menerima teguran secara baik dan tidak menyalahkan netizen. Jelasnya lagi, program itu adalah anjuran sebuah majalah gaya hidup dan bukan dilakukan di universiti seperti yang didakwa.

“Saya tak menyalahkan netizen sebab bagi saya, kalau mereka tak tegur, saya sendiri tak tahu kesilapan saya itu. Jadi saya terima sahaja teguran mereka dengan baik dan positif.

“Saya faham nak sampaikan sesuatu ilmu pengetahuan itu kita kena la berpakaian sopan berhadapan dengan umum.

“Walaupun sebenarnya program itu bukan dilakukan du universiti atau koleh tapi ia adalah anjuran sebuah majalah gaya hidup. Tapi segala kesilapan kecil itu saya akan cuba elakkan selepas ini,” ujarnya.


Adira Suhaimi Timang Anak Kedua, Beri Nama Anggun

Tahniah diucapkan kepada Adira Suhaimi dan Datuk Red diatas kelahiran cahaya mata kedua mereka petang semalam. Bayi perempuan yang diberikan nama Anggun dilahirkan secara pembedahan di pusat perubatan Sungai Buloh.

Bagaimanapun, Adira belum dapat bertemu anak ketiganya itu kerana masih berada dalam pemantauan doktor berikutan bayi itu mengalami masalah pernafasan.

“Alhamdulillah, proses bersalin semuanya okey. Cuma, sekarang bayi belum ada bersama saya. Saya juga masih lemah disebabkan baru saja bersalin. Buat masa sekarang, suami ada menemani saya di sini.

“Apabila sudah anak tiga, bagi saya cabaran semakin bertambah. Mujur anak sulung sudah besar sikit iaitu dua tahun lima bulan. Cuma, yang kedua saja baru 11 bulan. Mesti dia mencari nanti,” katanya kepada Harian Metro.

Dalam pada itu, Adira memberitahu doktor menasihatinya supaya menjarakkan kehamilan memandangkan sudah tiga kali menjalani pembedahan.

Sepakat memilih nama Anggun, Adira berkata suaminya mahukan nama anak bermula dengan huruf A dan pendek.

“Suami memang nak semua nama anak bermula dengan huruf A dan pendek. Jadi, saya pilih nama Anggun. Tapi, suami pilih nama Ani. Katanya lebih mudah.

“Saya pilih Anggun sebab anak sulung kami diberi nama Anggrek dan anak kedua, Asan. Selepas berbincang, jadi kami sepakat dengan nama Anggun,” katanya.